“Saya Tahu Ianya Jenaka Tapi Kau Tunggu Azab Kubur”

Baru-baru ini tular di media sosial apabila ada pihak yang tidak bertanggungjawab menjadikan dirinya dan juga abangnya, Azmin Ali sebagai bahan jenaka.

Lebih dikenali sebagai Diva AA, Azwan Ali memberitahu dia tahu ‘troll’ itu hanya lawak jenaka tapi dia tetap tidak akan maafkan orang yang menyamar sebagai dirinya.

“Walaupun saya sudah tak ada akaun Twitter, saya tahu mengenai jenaka berkenaan. Saya tahu ia sekadar jenaka dan tidak menggunakan sebarang ayat kurang ajar, tapi saya tetap tak akan maafkan mereka.

“Go ahead, buatlah. Teruskan menipu dan menyamar sebagai saya. Kau tunggu azab kubur nanti,” kata Azwan kepada mStar Online.

Menerusi Tweet jenaka tersebut, ramai yang menyangka Azwan sudah berbaik dengan abangnya yang baru dilantik sebagai Menteri Hal Ehwal Ekonomi. Namun, Azwan memberitahu dia tidak pernah berbaik dengan abangnya dan perkara itu tidak benar sama sekali.

“Bila masa saya berbaik dengan Azmin, saya belum terbuka hati lagi untuk memaafkannya. Sebesar hama pun saya tak maafkan walaupun dia dah jadi menteri sekarang,” katanya.

Nampaknya ramai pengguna Twitter yang rindukan Azwan Ali di media sosial tersebut. Mungkin Azwan perlu wujudkan kembali Twitter untuk elakkan akaun palsu yang menggunakan namanya berleluasa.


Ude Wahid Minta Bekas Isteri Henti Tagih Simpati

Dalam kemaskini terbaru suami kepada Izreen Azminda, Ude Wahid meluahkan rasa tidak puas hati terhadap bekas isterinya Intan Liana kerana masih dilihat meraih simpati orang ramai dengan memuatnaik status kontroversi.

“Motif? Rasanya sudah boleh hentikan permainan ini. Tak habis-habis ke post benda poyo. Nak minta ‘makcik bawang’ buat dosa banyak-banyak”

“Nanti adalah yang suci tiada dosa mesej peribadi dengan cacian makian. Segala bagai, kerana apa ? Kerana post yang mengundang tak berkesudahan ni. Hentikanlah!” tulis Ude Wahid baru baru ini.

Ude Wahid mendakwa yang kemaskini di akaun sosial berbaur simpati itu hanya akan menimbulkan kemarahan masyarakat terhadap dirinya.

“Makin diam makin menjadi-jadi pula, saya tak suka tegur di IG ni. Tapi sudah banyak kali tegur di belakang tak faham bahasa. Mungkin cara ini boleh buat awak faham dan kebaikan semua pihak,” tambahnya lagi.

Beliau turut berpesan kepada orang ramai supaya tidak meninggalkan komen yang melampau sehingga mencabar kesabaran dirinya. (rtky/m)


Cuti Sekolah Dah Dekat, Anak Pasti Suka Amverton Heritage Resort

Kenapalah sebelum ini kami pun tak tahu tempat menarik macam Amverton Heritage Resort ada di Melaka. Dengan pelbagai pilihan bilik yang ada, ditambah pula dengan kawasan yang luas serta dipenuhi dengan pemandangan yang menenangkan mata, ini memang pilihan tepat untuk keluarga luang masa bersama.

Tapi sebenarnya ada beberapa perkara lagi yang anda perlu tahu. Sekarang ini memang kena tahulah sebab cuti sekolah dah nak dekat dan inilah masanya pun nak luang masa bersama keluarga’kan?

Mari kami kongsikan 3 perkara yang membuatkan anda perlu memilih Amverton Heritage Resort jika datang ke Melaka!

Bab pertama sebelum ke mana-mana pastinya kita akan ambil tahu pasal harga dan di Amverton Heritage Resort, harga yang ditawarkan memang berbaloi dan berpatutan. Bermula dari promosi RM170 sekarang, anda mampu membawa keluarga tercinta untuk berehat seketika dari kesibukan bekerja.

Ha, inilah sebenarnya punca utama mengapa Amverton Heritage Resort ini menjadi daya tarikan tidak henti-henti sehingga ke hari ini – sebab ada taman tema air. Puas anak-anak mandi, silap-silap ajak naik bilik pun tak mahu nanti.

Kalau mak ayahnya pun nak santai, kolam renang untuk orang dewasa pun ada ya, jangan risau.

Memandangkan kawasan di Amverton Heritage Resort adalah sangat luas, nak buat hari keluarga di sini pun tiada masalah. Sekali-sekala ajak seluruh keluarga bersantai ramai-ramai di sini’kan menarik? Kerja-kerja juga, masa berkualiti dengan keluarga jangan dilupakan,ya?

Bagi anda yang mungkin belum pernah ke sini, Amverton Heritage Resort ini terletak betul-betul dekat tol Ayeh Keroh. Ini kalau nak berehat lepas memandu jauh dari Singapura, Johor Bharu atau pun nak ke Kuala Lumpur, berehat sehari dua di sini dulu pun okay.

Jadi, cepat-cepat periksa kalendar anda dan cepat-cepat tempah bilik di Amverton Heritage Resort. Cuba tunjuk gambar water slide taman tema air pada anak anda, memang melompat dia tak sabar nak pergi!

Cepat hubungi Amverton Heritage Resort di talian 06-232 3333 atau ketahui maklumat lanjut dan tempahan bilik di amvertonheritage.com. Paling senang sekali nak sampai sini, guna saja Waze atau Google Maps dan cari Amverton Heritage Resort.


Konflik Fasha Sandha, Nora Danish Bakal Selesai

Nora Danish hari ini menjelaskan yang konflik antara dirinya dan Fasha Sandha yang berlarutan sejak tahun lalu bakal menemui penamat apabila kedua dua mereka menerima arahan dari mahkamah tidak lama lagi.

Pada Mei tahun lalu, kedua-dua pelakon ini terpalit kontroversi apabila Fasha Sandha didakwa telah menuduh Nora Danish menghalaunya pada sebuah majlis pertunjukkan fesyen.

“Apa yang akan saya jelaskan nanti adalah penamat segala yang berlaku antara kami. Ketika ini, kami hanya menunggu arahan mahkamah dan selepas itu, baru kami akan keluarkan kenyataan rasmi.

“Bukan kami tidak mahu selesaikan kemelut ini di luar mahkamah, tetapi tidak boleh. Jika boleh, sudah lama kami melakukannya. Saya positif konflik ini dapat diselesaikan dengan cara baik,” ujar Nora Danish.

Beliau turut mengakui yang dirinya dan Fasha Sandha ada mengunjungi Pejabat Mediasi, Mahkamah Tinggi Shah Alam baru baru ini. (rtky/m)


Bertunang Pun Putus, Elfira Nafi Punca Nazim Cerai

“Saya punya pun runtuh, takkan nak runtuhkan orang lain pula. Jadi macam tak kena” ujar Elfira Loy ekoran kenyataan daripada pihak-pihak tertentu yang mengaitkan dirinya sebagai punca kepada perceraian Nazmi Othman dan Bella Dally, baru-baru ini.

Elfira Loy yang ditemui di sebuah majlis berbuka puasa menafikan perkara tersebut dan mengatakan hubungan antara dirinya bersama Nazim dan Bella masih baik kerana mereka sudah lama mengenali.

“Saya kenal Bella dan Nazim sejak kecil lagi. Mereka berdua sangat baik. Saya juga masih lagi berkawan dengan mereka, tidak ada masalah, jadi saya tak terkesan pun. Saya tahu mereka berdua sangat kuat”

“Saya menghormati keputusan mereka berdua, dan saya tahu apa yang mereka buat inilah yang terbaik,” katanya.


“Bila Bulan Puasa Pakai Tudung, Ini Contoh Munafik”

Penyanyi yang popular dengan lagu ‘Nak Ke Tak Nak’ iaitu Zizi Kirana memang sinonim dengan imej seksi dan sering memuat naik gambar berpakaian terdedah sehingga menampakkan ‘aset’ yang tidak sepatutnya.

Baru-baru ini, Zizi memuat naik videonya bertudung sambil menyanyikan lagu sempena bulan Ramadan. Rata-rata netizen memuji Zizi yang cantik bertudung. Tidak kurang juga ada yang mengecam dan memberi pesanan kepada Zizi supaya jangan jadi penunggang agama.

Salam Ramadhan Kesayangan Sia Semua.. ??? • • • #kesayangansia #ramadhan2018 #NakketaknakPuasa

A post shared by  Kesayangan Sia? (@zizi_kirana) on May 16, 2018 at 6:55am PDT

Tidak mudah melatah dengan kritikan dari netizen, Zizi memohon agar mendoakan yang baik-baik serta berhenti mengecamnya dan menggelar dirinya munafik.

“Doa yang baik saja buat kita semua, berhenti-hentilah ‘membawang’. Senang cakap, saya bukan jenis acah-acah warak di depan tetapi di belakang mengumpat, mengata, menipu atau menzalimi orang secara senyap-senyap. Jadi apa yang perlu dilakukan ialah ubah persepsi dan sentiasa berlapang dada. Jauhi diskriminasi dalam menghukum,” ujarnya kepada Media Hiburan.

Apa-apa pun, kita doakan yang baik-baik untuk Zizi. Mana tahu akan terbuka hati untuk tampil lebih sopan lepas ni. Tapi tak sangka, bulan puasa ni pun ramai juga yang suka ‘membawang’.


“Tunjuk Bukti Suami Saya Nak Penjarakan Elly Mazlein”

Baru-baru ini menerusi Instagram, pelakon Elly Mazlein meluahkan rasa terkilan dengan suaminya, Azmi Hatta yang bukan saja tidak memberikan nafkah anak, malah membuat tuntutan mahu beliau dipenjarakan di atas sebab tidak bertanggungjawab terhadap anak.

Sehingga kini tiada kenyataan rasmi daripada pihak Azmi Hatta sendiri. Namun, isteri Azmi iaitu Faye Kusairi akhirnya membuka mulut apabila ada netizen yang bertanyakan tentang isu tersebut.

Menerusi jawapan yang diberikan, Faye dilihat mempertahankan suaminya dan meminta agar Elly mengemukakan bukti kukuh tentang dakwaan bahawa suaminya mahu beliau dipenjara.

Menurut Faye, kes yang difailkan bukanlah mahu penjarakan Elly Mazlein, tetapi ia berikutan kesalahan Elly yang melanggar perintah mahkamah.

Tambah Faye lagi, dia meminta agar netizen tidak tuduh melulu dan periksa fakta terlebih dahulu sebelum menghentam. Faye juga turut memberikan cadangan agar netizen meminta Elly sendiri kemukakan bukti tentang isu tersebut.

Diharap dalam bulan mulia ini semuanya dapat diselesaikan dengan cara baik dan tidak timbul pertelingkahan. Netizen ni pula jangan la jadi batu api sehingga menyebabkan keadaan menjadi lebih teruk.


Ini Respon Fattah Amin Bila Dikecam Terlebih Sweet?

Tidak pasti ianya ada kaitan atau tidak tetapi posting terbaru Fattah Amin di Instagram mengenai pesanan Imam Syafi’i mengundang spekulasi dikalangan peminat. Ada yang mendakwa pesanan tersebut dimuat naik khas kerana insiden video ‘terlebih sweet’ mereka.

Selain memuat naik posting berkenaan, Fattah juga turut menutup ruangan komen gambar berkenaan. Tindakan itu menguatkan lagi dakwaan bahawa ianya berkaitan dengan komen-komen pedas peminat mengenai video terbabit.

Pun begitu kerana Fattah tidak menutup ruangan komen pada gambar lain, peminat mula bertelagah sesama sendiri disitu pula. Ada yang mempertahankan pasangan itu dan ada juga yang terus mengkritik aksi kurang sopan mereka.

Terdahulu aksi terlebih romantis pasangan itu mula dikecam ramai apabila ianya dilakukan di tempat awam pada bulan Ramadhan. Ramai mendakwa tindakan mereka berlebihan tidak sesuai dengan penampilan Fazura yang kini berhijab.

Mungkin Fattah enggan terkesan dengan kata-kata peminat dan seterusnya mengambil tindakan menutup ruangan komen. Apapun semoga Fattah dan Fazura mengambil iktibar dari insiden itu. Mungkin peminat marah kerana tidak mahu reputasi pasangan ini tercalar. (rtky/w)


“Puasa Kali Ini Lain, Dulu Kena Fikir Juadah Suami”

Walaupun bukan seorang selebriti, namun nama Intan Liana Saleh dikenali ramai selepas kisah perceraiannya bersama seorang pemuzik Ude Wahid yang berkahwin dengan pelakon Izreen Azminda menjadi tumpuan umum.

Kini bergelar model muslimah,  Ramadan tahun ini sangat berbeza buat Intan dan anak-anak. Menerusi dalam sebuah temu ramah , Intan memberitahu Ramadan tahun ini semuanya sama kecuali tiada lagi suami di sisi.

“Ramadan disambut macam biasa dengan keluarga. Cuma bezanya tiada suami di sisi. Kalau dulu saya akan fikirkan untuk sediakan juadah berbuka buat suami, tetapi kali ini hanya akan fikir untuk diri saya dan anak-anak,” katanya kepada Hijabista.

Intan juga mengakui, kehidupan sebagai ibu tunggal agak sukar, namun dia mendapat sokongan ahli keluarga yang menjadi kekuatannya selama ini.

“Buat masa ini Intan kena kerja lebih kuat untuk menyara keluarga. Apa saja kerja ditawarkan Intan akan terima. Semuanya untuk anak-anak. Mereka masih kecil dan tak tahu apa yang terjadi.

Menurut Intan lagi, ada masanya anak-anak akan diambil oleh ayah mereka dan bagi Intan dia tidak pernah berniat untuk menjarakkan hubungan anak beranak.


Kasihankan Najib, Johan Mohon Periksa Rumah Tun M

Tidak dinafikan kerancakan pihak berkuasa ketika ini dalam menyiasat skandal kewangan yang melanda negara ternyata membuatkan semua orang mahu mengeluarkan pendapat sendiri. Lebih menarik lagi, perbezaan pendapat di laman sosial yang bebas ini sangat mudah untuk mencetuskan kemarahan.

Menjelaskan perkara tersebut kepada Sinar Harian Online, Johan As’ari mengakui kenyataan mengenai permohonan untuk memerika rumah Perdana Menteri, Tun Mahathir yang dikongsikannya di laman Twitter adalah datang dari dirinya sendiri.

“Johan kasihan dengan DSN (Datuk Seri Najib) dan sekeluarganya. Maaflah andai Johan mengguris hati ramai pihak,” jelasnya yang dalam masa yang sama menyatakan bahawa dia turut menghormati Tun Dr. Mahathir.

“Ya, Johan amat mengagumi Tun M, beliau seorang yang begitu pintar. Semua PM ada kelebihan yang tersendiri. Pasti ada hikmah di dalam apa jua situasi. Johan sentiasa mendoakan yang terbaik buat Malaysia tercinta,” katanya.

Gara-gara kenyataan tersebut, memang melentinglah warga laman sosial malah ada juga yang menyokong Johan. Apa pun, cara untuk meredakan kemarahan terbaik pastinya dengan menggunakan petikan ayat al-Quran yang dipetik dari Twitter Datuk Seri Najib sendiri. Tahniah! (rtky/s)


“Sharnaaz Tak Patut Marah, Watak ‘Sotong’ Puncanya”

Baru-baru ini, isu dimana pelakon Sharnaaz Ahmad yang melenting dan memberi amaran berbaur ugutan kepada Instafamous Faiz Roslan menjadi perhatian ramai. Semuanya berpunca daripada video tarian oleh Faiz Roslan bersama rakannya yang menggayakan pakaian wanita.

Isu tersebut juga turut mendapat perhatian pelakon Nam Ron yang menyindir dengan mengatakan Sharnaaz Ahmad tidak patut marah dengan Faiz Roslan diatas tindakan ‘kurang bijak’ itu kerana ia mungkin berpunca daripada lakonan ‘sotong’ yang pernah popular suatu masa dahulu.

Tambah Nam Ron lagi, watak lelaki lembut yang dibawakan Sharnaaz menerusi drama ‘Suamiku Encik Sotong’ itu sebenarnya berjaya memperngaruhi remaja yang suka meniru sehingga sanggup berperwatakan wanita untuk membuat video parodi.

Nam Ron juga berpendapat, Sharnaaz perlu berasa bangga kerana lakonananya sebagai lelaki lembut ini sememangnya menjadi dan berjaya memikat hati penonton.

Apa-apa pun, diharap isu ini diselesaikan cara baik. Faiz Roslan pun sudah membuat permohonan maaf. Kalau boleh berfikir dahulu sebelum nak muat naik video atau gambar apa-apa bagi mengelakkan sebarang fitnah.


Fareeda Keluarkan Tudung DC Comics Super Heroes

Sekarang ini dah banyak jenama tudung di Malaysia dan boleh dikatakan persaingan sengit itu membuatkan syarikat tudung di Malaysia berlumba-lumba untuk tampil unik dan lain dari yang lain.

Terbaru, syarikat tudung popular, Fareeda memperkenalkan koleksi tudung terbaru mereka berkolaboari dengan DC Comics Super Heroes.

Menerusi akaun Instagram, Fareeda mengeluarkan tiga koleksi rekaan tudung terbaru mereka yang terdiri daripada adiwira kegemaran ramai iaitu Batman, Superman dan Wonder Woman.

Ketiga-tiga koleksi tudung itu menggunakan warna utama tiga adiwira tersebut dan terdapat logo bertatah kristal di bahagian tengah hadapan kepala.

Rata-rata netizen teruja dengan koleksi tersebut dan tak sabar untuk mendapatkannya. Namun, ada juga yang berasa sangsi sama ada benar atau tidak tentang kolaborasi tersebut.

Tidak kurang juga ada yang meminta Fareeda untuk mengeluarkan tudung adiwira Malaysia seperti Badang, Keluang Man dan Cicak Man.

Jika anda berminat untuk dapatkan koleksi tersebut, ianya boleh didapati bermula 17 Mei hingga 13 Jun 2018 di Johor Bahru City Square, Johor Bahru, Johor.


'Baju Raya Dah Siap Untuk Sebulan & Bukan Baju Recycle"

Seperti kebiasaan setiap tahun menjelang Aidilfitri, Rozita Che Wan sekeluarga pastinya sakan melaram baju raya. Dan tahun ini pula Che Ta nampaknya membuat persiapan awal dengan menyediakan baju raya untuk sebulan!

“Berapa pasang baju raya tahun ini biarlah rahsia. Apa yang pasti cukup untuk raya sebulan dan tidak pakai baju ‘ulang tayang’,” jelasnya kepada Harian Metro mengenai persiapan raya tahun ini.

Biarpun umat Islam baru saja berpuasa beberapa hari tetapi untuk keluarga Che Ta, beliau sudah siap dengan kelengkapan baju raya selama sebulan untuk mereka. Malah kesemua baju-baju itu bukan ‘recycle’ baju tahun lepas.

Kalau tak meriah hari raya, bukanlah Che Ta namanya. Seperti sedia maklum baju Che Ta selalunya akan direka khas oleh pereka fesyen terkenal tanah air, setiap kali raya bakal menjelma. Jadi tak hairanlah tiada baju ulang tayang!

Pastinya ramai tidak sabar warna apa dan gaya apa pula bakal digayakan Che Ta sekeluarga tahun ini. Pastinya ekslusif baju raya Che Ta yang selalunya tampil sedondon dengan keluarga tahun ini! (rtky/w)


“Bulan Puasa Pun Nak Tayang Dada? Hormat Sikit”

Dalam bulan Ramadhan bukan saja kita hanya menahan lapar dan dahaga, perlakuan, percakapan dan pemakaian juga perlu dijaga.

Apa yang menarik pada Ramadhan kali ini, ada beberapa selebriti dipuji apabila tampil sopan dan mengenakan hijab walaupun tidak sepenuhnya sebagai tanda menghormati bulan puasa.

Namun, bagi pelakon dan penyanyi Kilafairy pula dia dikecam teruk oleh netizen dan dikatakan tidak menghormati bulan puasa apabila memuat naik foto berpakaian ketat sehingga menampakkan bentuk buah dada di Instagram.

Rata-rata netizen terkejut dengan tindakan itu dan menganggap pakaiannya itu tidak sesuai digayakan di bulan yang mulia ini. Foto seksi itu juga turut mengundang komen berbaur lucah daripada netizen yang mengatakan iman mereka tergugat apabila melihat bentuk buah dada pelakon itu.

Foto itu juga sekaligus menimbulkan perbalahan, apabila komen panas oleh netizen dibalas oleh Kilafairy dalam bentuk sindiran.

Tidak dinafikan Kilafairy sememangnya terkenal dengan bentuk badannya yang seksi, tapi di bulan Ramadhan ini lebih baik elakkan muat naik foto yang boleh mendatangkan fitnah.


"Naik Menyampah Pula Kalau Sampai Perangai Macam Ni"

Bagi siapa mengikuti perkembangan Fazura di Instagram pasti tahu, beliau baru saja selesai dengan promosi koleksi pakaiannya di Sabah. Manakala suami tersayang, Fattah Amin pula ‘kesunyian’ berjauhan dengan isteri.

Pun begitu khabarnya kini Fazura sudah pulang ke pangkuan suami. Namun apa yang menjadi buah mulut apabila sebuah video tersebar menunjukkan pasangan itu terlalu ghairah bermesraan. Mungkin sebab dah lama tak berjumpa.

Dalam video tersebut, Fattah dan Fazura yang keluar bersama rakan-rakan berbuka bersama diluar. Salah seorang rakannya sempat merakam ‘keghairahan’ mereka berpelukan dan berciuman melepaskan rindu di bulan Ramadhan ini.

Kalau dilihat dalam video itu, rakan-rakan keliling pun macam tidak senang dengan kelakuan itu. Apatah lagi peminat yang melihatnya, rata-rata sudah naik menyampah dengan pasangan lovey dovey kegemaran ramai ini.

Selain didakwa tidak menghormati bulan Ramadhan, ramai menasihati pasangan itu supaya tidak berlebih menunjukkan kemesraan di khalayak ramai biarpun sudah halal. Lagi pula penampilan terbaru Fazura yang kini bertudung bagi menghormati bulan Ramadhan.

Apapun memang tidak wajar tindakan Fattah dan Fazura berkelakuan sebegitu. Hubungan halal tidak semestinya harus dipamerkan begitu, dalam Islam juga mengajar kita mengenai adab dan kelakuan. (rtky/w)


Hazama, Isteri Redha Belum Dikurnia Cahaya Mata

Pasangan yang sudah berkahwin mana yang tidak mahukan cahaya mata dan bagi Hazama, dia mengakui timbul perasaan cemburu setiap kali melihat orang lain yang sudah mempunyai anak. Bagaimanapun dia dan isteri redha dengan apa yang dilalui mereka ketika ini.

“Apabila melihat orang lain yang kahwin lambat daripada saya, tetapi sudah ada anak, saya akui agak cemburu. Saya selalu bertanya pada diri bila pula giliran saya. Saya gembira untuk mereka. Mungkin belum rezeki saya dan isteri”

“Memang sedih, tapi saya sudah dimaklumkan mengenai keadaan isteri apabila tiub fallopio sebelah kirinya perlu dibuang, jadi peratusan untuk hamil semula agak sukar. Kalau ada pun, kemungkinan untuk gugur semula boleh terjadi kerana bukaan tidak bagus,” kongsinya kepada Harian Metro.

Menjelaskan bahawa apa yang dilalui mereka ketika ini ada hikmahnya, Hazama sangat memahami bahawa isterinya, Genervie Kam memang inginkan cahaya mata lebih-lebih lagi usianya kini sudah 38 tahun.

“Bagi menjaga dan menyenangkan hati isteri, saya selalu cakap Allah sengaja tidak berikan anak lagi kerana inginkan kita ada kualiti masa bersama sebagai suami isteri”

“Memang ada cara lain untuk dapatkan anak seperti teknik IVF, tetapi saya tak nak ke arah itu dulu. Kalau boleh nak cuba cara normal juga. Lagi satu, saya beranggapan sudah tiba masanya kena betulkan diri dulu. Mungkin baru ada rezeki,” katanya.

Apa pun, keluarga kedua-dua belah pihak tidak pernah mendesak serta memahami situasi yang berlaku. Sama-samalah kita doakan agar urusan Hazama dan juga isteri untuk mendapat cahaya mata dipermudahkan. (rtky/s)


Ini Rupanya Rahsia Kulit Secantik Diva!

Tidak dapat dinafikan rata-rata wanita semestinya ingin kelihatan cantik dan menawan setiap hari. Kecantikan yang dimiliki adalah salah satu sumber keyakinan diri buat golongan wanita.

Selain daripada segi pakaian yang dititik beratkan, kulit wajah juga merupakan satu perkara yang paling penting buat golongan ini. Tambahan pula, Hari Raya Aidilfitri yang semakin dekat sudah pasti ramai kaum wanita ingin menjaga wajah dengan rapi.

Untuk kelihatan seperti diva bukan sahaja hanya menjaga kulit wajah dengan pelbagai produk kecantikan seperti foundation, krim pencerah, mahupun lipstick.

Namun vitamin C juga amat dititik beratkan untuk mendapatkan kulit yang bersih dan glowing setiap hari. Jika kulit wajah anda sentiasa mendapatkan vitamin C barulah anda boleh kelihatan diva meskipun sudah tanggalkan makeup.

Bagi wanita yang sering mengadu kulit wajah suram, tidak bermaya, tidak glowing inilah masanya anda memiliki kulit secantik diva pada pagi raya hanya dengan mengamalkan Flavettes Effervescent Glow.

Untuk kelihatan berseri setiap hari meskipun tanpa makeup Vitamin C, Vitamin E dan Glutathione amat diperlukan untuk membantu kulit wajah anda kelihatan lebih muda, lebih sihat dan lebih berseri setiap hari.

Seperti biasalah pagi raya mesti saudara mara anda sedang bersiap untuk kelihatan cantik, jadi masa inilah anda menunjukkan kecantikkan anda yang sebenar hanya dengan amalkan Flavettes Effervescent Glow sahaja.

Ya lah mana tidaknya bila dah hari raya semestinya ingin menziarahi saudara mara kalau panas cairlah makeup anda bukan? Jadi jika anda minum vitamin ini setiap pagi masalah panas perkara biasa buat anda.

Vitamin E dan glutathione juga boleh bertindak sebagai pemulihan pada sel-sel kulit.

Masa itu baru lah boleh belagak diva bila kulit wajah anda tiada sebarang masalah.

Masa hari rayalah hari yang paling sibuk sekali. Mana tidaknya nak layan tetamu lagi nak hidangkan makanan lagi banyaklah perkara yang harus dilakukan apabila bergelar seorang wanita ini.

Sementara siapkan hidangan hari raya untuk tetamu tu apa kata ambil 1 tablet dan minum. Mudah dan senang sahaja.

Untuk kekal cantik dengan kulit yang berseri, Flavettes Effervescent Glow yang tampil dengan saiz yang kecil jadi mudahlah anda untuk bawa ke mana sahaja.

Jadi tiada istilah lupa untuk mengambil Flavettes Effervescent Glow ini jika menziarahi saudara yang lain.

Sebut sahaja bagaimana cara pengambilan Flavettes Effervescent Glow, ini adalah cara pengambilan yang paling mudah. Nak tahu kenapa? Mari kami kongsikan.

Dengan hanya memasukkan tablet Flavettes Effervescent Glow di dalam air kosong dan ia akan bertukar menjadi warna oren. Menarik lagi rasanya pun seperti air oren.

Sementara tengah ‘membawang’ untuk gosip-gosip hangat tu apa salahnya jika anda ‘membawang’ mengenai Flavettes Effervescent Glow sekaligus dapatlah menjadi diva beramai-ramai.

Di sini kami kongsikan dengan anda beberapa tips yang anda boleh lakukan di rumah untuk kekal sihat. Nak tahu caranya? Jom layan video ini.

Sebelum menjelang hari raya ini anda boleh lah mengamalkan Flavettes Effervescent Glow ini setiap hari tetapi jangan lupa pula untuk minum air kosong 6 hingga 8 gelas setiap hari. Yalah air kosongkan bertindak membersihkan kulit dan akan membuang toksin dengan cepat.

Jadi kepada anda tiada lagilah istilah tiada masa untuk kekal cantik dan menawan raya nanti. Flavettes Effervescent Glow memudahkan masa dan tenaga anda untuk terus glowing .


Isu Faiz Roslan: Sharnaaz Rela Masuk Penjara?

Nampaknya pelakon Sharnaaz Ahmad betul-betul bengang dan marah dengan tindakan seorang selebriti Istagram, Faiz Roslan. Malah melalui akaun Twitter miliknya, Sharnaaz mendakwa adalah berbaloi baginya untuk mencederakan seorang individu di bulan Ramadan ini.

Semua berpunca daripada video tarian oleh Faiz Roslan bersama rakannya yang menggayakan pakaian wanita. Perkara tu bukan saja membuatkan bukan Sharnaaz marah malah warga laman sosial lain turut mengecam tindakan Faiz tersebut. Malah lebih mengejutkan lagi, video tarian tersebut dilancarkan ketika bulan Ramadan.

Dalam isu yang sama, ada juga yang menyokong Faiz di atas dasar kebebasan untuk menggunakan laman sosial. Tidak dapat dinafikan ada pihak yang bersetuju dengan Sharnaaz namun ada juga yang merayu agar pelakon lelaki ini mementingkan isterinya yang sedang sarat mengandung daripada mengambil kisah tentang Faiz tersebut.

Apa pun, semoga perkara ini dapat diselesaikan dengan cara baik. Faiz juga melalui laman sosial turut menyatakan permohonan maaf. Kepada warga laman sosial yang lain, inilah hiburan dan cara untuk popular generasi kini maka bertabahlah menghadapinya bagi tahun-tahun mendatang. (rtky/s)


“Awek Cendol Ditawar Berlakon, Rosak Industri Drama”

Mesti ramai yang masih ingat lagi dengan video yang pernah viral sebelum ini mengenai gadis yang kempunan cendol dengan muka kemerah-merahan. Memang trending di media sosial sehinggakan ramai selebriti melakokan parodi ‘Awek Cendol’ tersebut.

Gadis tersebut Nija atau nama sebenarnya Anizah Tahang mula bergelar Instafamous selepas video tersebut popular. Terbaru, Nija dikatakan mendapat tawaran berlakon sebuah drama berjudul ‘Lelaki Tak Pernah Puas’ yang bakal disiarkan Aidilfitri nanti.

Nija juga sempat kongsikan gambar bersama hero drama tersebut iaitu Tuan Mohd Faiz menerusi akaun Instagram miliknya.

A post shared by  ANIZAH TAHANG (@_ninija) on May 20, 2018 at 6:24am PDT

Rata-rata netizen mengucapkan tahniah di atas tawaran tersebut dan ramai yang tidak sabar untuk menonton drama yang dilakonkan oleh Nija. Tidak kurang juga ada yang mengatakan boleh rosak industri drama Malaysia jika diberikan tawaran berlakon kepada sesiapa saja tanpa melihat pada bakat.

Mungkin dah rezeki Nija. Tetapi jika dilihat pada industri drama Malaysia, ramai pelakon berbakat tiada tawaran berlakon dan rata-rata pelakon yang menghiasi kaca televisyen hanya bersandarkan pada rupa semata-mata.


Elly Mazlein Terkilan Bekas Suami Mahu Sumbatnya Ke Penjara

Menerusi kemas kini terbaru, Elly Mazlein meluahkan rasa terkilan dengan bekas suami yang bukan saja tidak memberikan nafkah anak tetapi membuat tuntutan kepada pihak mahkamah untuk memenjarakan beliau atas sebab tidak bertanggungjawab terhadap anak.

Assalamualaikum semua . Alhamdulillah di bulan yg Mulia kakak lina dpt keadilan . Syukur Alhamdulillah . Mahkamah tolak tuntutan @azmi_hata utk Penjarakan kakak lina . Salah 1 alasan @azmi_hata adalah , azmi kata kakak lina mama yg tidak bertanggungjwb kpd Sefhia ? . @azmi_hata sgt kejam punya impian nak pisahkn kakak lina dgn manja . X tahu la bile agaknya @azmi_hata nak move on . Sepatutnya ikut akal logic, kakak lina la yg lebih patut berdendam sebab @azmi_hata dah nikah, dah ada baby, keluarga sempura . Klu nak di bandingkan dgn kakak lina selepas bercerai smpai skrg belum bernikah , hanya ada sefhia dan menjaga abah .. mama da meninggal . Mereka lebih sempurna tetapi mengapa mereka masih berdendam dan tidak abis2 nak seksa & kacau kehidupan kami 3 beranak . Xpe dugaan utk kakak lina .. InsyaAllah kakak lina x akn mngalah . Lepas ni kakak lina akan usahakan pula, nak usulkan cadangan utk meminta pihak produksi yg @azmi_hata sedang bekerja utk meminta pihak produksi tersebut memotong gaji @azmi_hata setiap bulan utk pembayaran nafkah sefhia yg hanya rm1500 . @azmi_hata wajib memberi nafkah kepada sefhia.. kakak lina bersyukur dan kakak lina mampu sara sefhia dgn rezki yg Allah bg ni, InsyaAllah ..cuma kakak lina nak @azmi_hata bertanggungjwb kpd sefhia .. tu duit sefhia, hak dia . Moga kisah kakak lina menjd iktibar buat semua . Tq buat En Mahyuddin selaku peguam kakak lina yg telah menjlnkan tugas dgn baik sekali..syukur rezki kita . Buat @azmi_hata Nak nikah berderet boleh.. nak anak ramai boleh.. tp bayarlah nafkah anak . Dah la duit hantaran nikah dulu pun kakak lina x dpt.. duit iddah selepas bercerai pun x dpt .. tp kakak lina x kisah , kakak lina halal kan . Tp duit manja kau jgn buat hal ye .. aku panggil #hanani rambut kuih lompang coklat gi jumpa kau , baru kau tau

A post shared by  ?ELSefhia ? (@iamellymazlein) on May 20, 2018 at 7:15pm PDT

“Azmi sangat kejam punya impian nak pisahkn kakak lina dengan manja. Tak tahu la bile agaknya Azmi nak move on. Sepatutnya ikut akal logic, kakak lina la yang lebih patut berdendam sebab Azmi dah nikah, dah ada baby, keluarga sempura”

“Mereka lebih sempurna tetapi mengapa mereka masih berdendam dan kacau kehidupan kami tiga beranak. Lepas ni kakak lina akan usahakan pula, cadangan untuk meminta pihak produksi Azmi untuk memotong gajinya setiap bulan untuk pembayaran nafkah sefhia yang hanya rm1500”

“Alhamdulillah di bulan yang Mulia kakak lina dapat keadilan. Mahkamah tolak tuntutan Azmi untuk Penjarakan kakak lina. Salah satu alasan Azmi Hata kata kakak lina mama yang tidak bertanggungjawab kepada Sefhia,” jelasnya.

Kalau susah sangat nak bayar nafkah, ada betulnya juga tindakan Kak Lina Pom Pom meminta pihak produksi bekas suami memotong gajinya setiap bulan. Semoga Kak Lina tabah menghadapi dugaan di bulan Ramadhan ini. (rtky/w)


“Alang-Alang Nampak Rambut, Baik Bukak Terus”

Sejak bergelar ibu, pelakon Syatilla Melvin semakin kurang muncul di kaca televisyen. Menurutnya, dia lebih selesa menjaga anaknya sendiri tanpa bantuan daripada pembantu.

Boleh dikatakan anaknya, Syeriv Samheizy kini menjadi perhatian ramai dan video comelnya sering tular di media sosial.

Bukan mudah menjalankan tugas sebagai seorang ibu yang sibuk menguruskan anak dan suami. Namun ada juga individu yang bengang dengan penampilan bersahaja Syatilla yang dilihat tidak menutup aurat dengan sempurna menerusi gambar yang dimuat naik di Instagram.

Ia berikutan cara pemakaian tudung Syatilla Melvin yang menampakkkan rambut depan ditegur oleh seorang nitizen yang akhirnya menimbulkan perbalahan.

Rata-rata netizen meluahkan rasa marah dengan teguran kasar individu tersebut. Ada yang memberi cadangan jika ingin memberi nasihat adalah lebih baik jika menghantar mesej agar tidak dilihat oleh pengguna lain kerana bimbang ianya membuka aib seseorang.

Tetapi jika dilihat pada gambar yang dimuat naik oleh Syatilla, sudah berkali-kali dia mengenakan gaya yang sama namun tidak pernah dikritik. Mungkin kali ini, ada individu yang berani bersuara tentang cara pemakaian tersebut.


“Kami Sudah Terima Balasan Masing Masing”

Bukan mudah bagi Izreen Azminda dan suami untuk bertahan di sebalik tsunami kemarahan warga laman sosial gara-gara drama perpecahan keluarga suaminya, Ude Wahid sebelum ini. Bagi Izreen sendiri, dia menyatakan bahawa mereka kini apa yang terjadi adalah balasan buat dirinya.

“Inilah ujian paling berat diterima selama lebih 12 tahun menjadi anak seni… Mungkin boleh saya simpulkan sebagai kifarah hidup. Mungkin ini semua kifarah hidup… Kun Faya Kun, jadi, maka jadilah ia”

“Saya, suami dan pihak di sana mungkin pernah melakukan kesilapan, jadi kami ditimpa dengan ujian hidup. Jujurnya, saya terlalu sibuk bekerja sepanjang lebih satu dekad, ada kala saya alpa dan lalai dengan perintah Tuhan. Allah pemberi rezeki dan Dia boleh merentapnya sekelip mata”

“Allah menjentik saya supaya kembali mengingati dan mendekatkan diri dengan-Nya. Mulanya, saya berat menerima ujian ini, tetapi saya harus reda,” jelasnya kepada BH Online.

Selain pada itu, menurut Izreen perkara yang sama turut terjadi pada pihak Intan di mana kini, walaupun tidak lagi bersama suami namun Intan kini semakin dikenali selain rezeki yang mencurah-curah.

“Begitu juga pihak di sana… Allah menarik suaminya, tetapi memberikannya dengan rezeki melimpah ruah. Itu yang diinginkan selama ini, Allah menunaikannya. Kami sudah menerima bahagian masing-masing… Allah Maha Adil,” katanya.

Apa yang pasti, Izreen juga punya matlamat yang sama bergelar wanita setelah berkahwin iaitu menjadi isteri yang baik dan menjaga keharmonian rumahtangga. (rtky/s)


“Ini Gambar Terakhir Kami Bersama”

Dalam kemaskini terbaru menerusi Instagram hari ini, Nazim Othman mendedahkan yang beliau dan bekas isterinya Bella Dally mengambil masa 6 jam berbicara dari hati ke hati tentang keputusan untuk berpisah.

Dalam tulisan beliau, Nazim Othman mendedahkan yang sesi luahan perasaan ini terjadi sehari sebelum beliau pulang ke Kota Kinabalu, Sabah untuk memulakan proses permohonan cerai.

These photos were taken on the day we spent 6 hours of our final heart to heart talk regarding the separation, a day before I flew to Kota Kinabalu to file for the case. The laughters, the tears and the reasons; every single detail is best to be kept between ourselves. We mutually accepted our fate with an open heart and agreed not to sensationalise the topic to public. Kuncinya adalah redha. We really appreciate advice coming from other people but in the end we followed His direction via istikharah. It’s hard, it’s heartbreaking but He will only send the toughest ordeal to His strongest army and we believe that’s the best for the both of us. Above all, He is the best planner. Having said that, now we, including U out there could go on living life calmly and positively embracing all of His other blessings. May Allah have mercy on us always. Selamat berpuasa.

A post shared by  nazimothman (@nazimothman) on May 20, 2018 at 12:24am PDT

“The laughters, the tears and the reasons; every single detail is best to be kept between ourselves. We mutually accepted our fate with an open heart and agreed not to sensationalise the topic to public. Kuncinya adalah redha,” tulis Nazim Othman.

Mereka sebenarnya lebih tahu kenapa ini jalan terbaik buat hidup mereka ketika ini. Kita sebagai orang luar haruslah lebih memahami dan mendoakan yang terbaik untuk kedua dua mereka. (rtky/m)


Elfira Loy Temui Kekasih Baru?

Tidak pasti kesahihannya tapi menerusi Instagram jejaka kacak bernama Nabil Aqil, hati Elfira Loy sepertinya sudah dimiliki jejak itu. Melalui perkongsian itu, Nabil telah memuat naik gambar bersama Elfira berserta kepsyen yang menggambarkan mereka sedang bercinta.

Selain mengenakan pakaian sedondon bersama, Elfira sempat meninggalkan komen di Instagram jejaka itu. Bukan sahaja berbalas komen romantis, malah Nabil juga turut menggelarkan Elfira dengan panggilan ‘Sayang’!

Bukan itu saja, malah di Insta story juga, Nabil sangat terbuka memuat naik nama Elfira bersama bentuk hati. Bagaimanapun di ruangan komen, lain pula ceritanya. Hasil permerhatian, macam ramai tidak merestui hubungan mereka.

Selain nama Sufian Suhaimi disebut-sebut oleh peminat, mereka juga menasihati Nabil supaya mencari wanita lain selain Elfira yang pernah ada kisah putus tunang yang dasyat. Ada juga bergurau nakal menyuruh ibu Elfira selidik akaun bank Nabil dulu sebelum bertunang.

Namun apa yang lebih mencuri perhatian, dalam masa yang sama, Sufian memuat naik status di Twitter yang kedengaran agak berang dan cemburu. Ramai mendakwa kenyataan itu dituju khas buat pasangan yang sedang bercinta itu.

Setakat ini kami pun tidak pasti sejauh mana kebenaran cerita ini. Bukan main lagi pilihan Elfira kali ini, bukan main kacak lagi pengganti Sufian. Kalau benar harapnya Elfira tampil memberitahu status sebenar mereka. (rtky/w)


Elfira Loy Difitnah Jadi Punca Nazim, Bella Cerai?

Boleh tahan juga perkara yang menimpa Elfira Loy sejak kebelakangan ini. Jika sebelum ini Elfira terpalit dengan isu ubat menambah ketinggian, baru-baru dia turut dikaitkan dengan punca keretakan rumahtangga selebriti lain. Namun pelakon wanita ini kelihatan tenang mengeluarkan kenyataan melalui akaun Twitter miliknya.

“Bulan yang mulia ini tak baik marah-marah tapi sakit jugalah hatini. Adakah awak tweet sekadar untuk mendapat retweet atau memang nak fitnah saya?” soal Elfira semula. Malah dalam masa yang sama, peminat juga menafikan perkara tersebut.

Apa pun, tuduhan melulu yang dikeluarkan individu berkenaa tanpa sebarang bukti adalah tidak patut. Bertabahlah buat Elfira dalam menghadapi pelbagai dugaan lebih-lebih lagi di bulan Ramadan ini. (rtky/s)


"Ya, Kami Memang Tak Keluar Mengundi"

Teruk dikecam gara-gara tidak menjalankan tanggungjawab sebagai rakyat Malaysia untuk mengundi, Hanis Zalikha mengakui beliau dan suami memang tidak mengundi. Jelasnya, tindakannya itu bukanlah sengaja, tetapi kerana terlalu sibuk dengan komitmen kerja.

“Jujurnya memang kami berdua tidak keluar mengundi dan ianya bukannya disengajakan tetapi kerana tuntutan kerja membuatkan hasrat itu tidak dapat dilaksanakan kami berdua”

“Pada hari tersebut kami terlibat dengan penggambaran bersama Jakel untuk koleksi hari raya dan ia tidak boleh dipinda memandangkan jadual Hairul padat dengan penggambaran filem Paskal,” jelasnya.

Pasangan yang terkenal memuat naik apa saja aktiviti yang dilakukan, ramai mendakwa Hanis dan Hairul Azreen tidak keluar mengundi. Malah pasangan itu juga dikritik hebat kononnya berjiwa patriotik tetapi tidak keluar mengundi.

Nampaknya sangkaan peminat memang betul sekali. Menurut Hanis, sehingga kini beliau berasa terkilan kerana tidak keluar mengundi, apatah lagi dengan perubahan kerajaan kali ini. Mungkin lain kali Hanis harus lebih peka menjalankan tanggungjawab sebagai rakyat Malaysia. (rtky/w)


Tomok Buat Hal Di Pusat Membeli Belah

Siapa yang tidak kenal dengan vokalis daripada kumpulan New Boyz, iaitu Tomok yang popular dengan lagu-lagu yang menyentuh jiwa.

Baru-baru ini Tomok dikatakan buat hal di sebuah pusat membeli belah iaitu di Courts. Difahamkan kejadian itu mendapat perhatian ramai.

Tambahan pula, Courts menjadi tumpuan ramai ketika musim perayaan. Semestinya Tomok juga tidak terlepas dikaitkan dengan isu Courts yang sering diperkatakan oleh sesetengah individu.

Anda pasti tertanya-tanya apakah isu yang menjadi bualan orang ramai ini bukan?

Di sini kami kongsikan dengan anda apa yang sebenarnya terjadi di Courts sehinggakan menjadi buah mulut masyarakat.

Rupa-rupanya hal sebenar yang dilakukan oleh Tomok adalah tawaran (promosi) pakej yang dilancarkan di Courts yang merupakan pakej Tomok sempena musim perayaan yang bakal tiba.

Terdapat tiga pakej Tomok yang dilancarkan oleh Courts dan bukan itu sahaja, harga setiap barangan melalui pakej Tomok ini juga jauh lebih rendah daripada harga biasa.

Sempena musim perayaan yang bakal tiba tidak lama lagi pastinya ruangan dalam rumah menjadi keutamaan. Mana tidaknya jika tetamu yang datang ke rumah akan berkumpul di ruang tamu. Namun kelengkapan rumah tidak begitu selasa akan menganggu keselesaan tetamu.

Dengan pakej Tomok yang pertama ini, anda boleh memiliki sebuah televisyen, sofa, meja kopi dan kabinet televisyen yang pada asalnya harga tersebut RM2326.

Namun dengan pakej Tomok ini anda boleh membeli barangan tersebut dengan harga RM1599 sahaja. Jadi masa inilah anda harus rebut peluang yang ditawarkan oleh Courts untuk rumah anda kelihatan serba baru raya nanti.

Jika pakej Tomok yang pertama tadi merupakan harga asal sebanyak RM2326. Namun jika anda ingin menyerikan lagi rumah anda dengan kelengkapan ruang tamu yang lebih elegent dan mewah anda seharusnya merebut pakej Tomok yang kedua ini.

Jika sebelum ini harga asal sebanyak RM3007 namun dengan Courts makeover Tomok ini setiap barangan anda boleh membeli dengan harga RM2199.

Wah ini lagi menarik buat pasangan yang mempunyai niat mengubahsuai keadaan rumah untuk kelihatan lebih mewah.

Sempena musim perayaan yang bakal tiba, bukan sahaja ruang tamu menjadi keutamaan namun bilik tidur juga harus diberi perhatian. Mana tidaknya masa inilah ada saudara mara yang datang dari jauh akan bermalam di rumah anda.

Bukan itu sahaja, keselesaan pada sesuatu ruang juga menjadi perkara pertama yang sering diperkatakan. Jika ruang tamu, dan kelengkapan rumah sudah mencukupi tetapi kalau keadaan di dalam rumah menjadi panas itu akan membuatkan suasana hari raya anda menjadi hambar.

Dengan pelan Tomok yang sedang berlangsung di Courts, anda boleh mendapatkan set bilik tidur dan penghawa dingin dengan harga serendah RM1899. Di mana kelengkapan bilik tidur ini pada harga asalnya sebanyak RM3457.

Menariknya Tomok juga ada berkongsi peraduan pakej Tomok di Courts menerusi laman Instagram miliknya. Tomok juga berjaya membawa pemenang untuk memilih sendiri kelengkapan rumah mengikut citarasa mereka.

Wahhh beruntung betul keluarga Encik Amirul tahun ini mereka menyambut perayaan dengan serba kelengkapan. Barulah rasa selesa bila tetamu berkunjung musim lebaran nanti.

Jadi apa anda tunggu lagi. Rebut peluang ini secepat mungkin barulah rumah berseri-seri. Nak lagi mudah dengan pelan Courts Flexi Kredit kadar bulanan tetap anda hanya serendah 1.25% sebulan sahaja.

Anda hanya perlu membawa kad pengenalan, slip gaji ataupun KWSP. Jadi ini adalah masa paling sesuai untuk anda membeli barangan rumah.

Bukan itu sahaja, cara pembelian barangan di Courts juga pantas dengan kelulusan 24 jam jika anda menggunakan pelan Courts Flexi Kredit ini.

Dengan pelan yang super jimat ini anda tidak perlu membayar sebarang deposit semasa pembelian. Anda juga boleh selesaikan pembelian awal tanpa sebarang caj!

Untuk maklumat lanjut anda boleh layari laman rasmi Courts untuk ketahui lebih banyak pakej-pakej menarik.


"Katalah Apa Saja, Hanya Kami Saja Tahu"

Pengumuman penceraian Nazim Othman dan Bella Dally pada Ramadhan pertama lalu agak mengejutkan ramai pihak. Siapa sangka disebalik senyuman mereka, tersimpan seribu duka yang hanya mereka saja tahu.

Menerusi Insta story, Nazim meluahkan apa yang terbuku di hatinya mengenai hubungan mereka yang sudah tidak dapat diselamatkan lagi. Pinta Nazim, beliau hanya mahukan Bella untuk meneruskan hidup dengan tenang.

Jelasnya lagi, awalnya beliau mahu perkara ini dirahsiakan namun, memilih untuk terbuka mengenainya kerana ingin bekas isterinya itu ‘move on’ dan mengejar segala impiannya. Tambahnya lagi, beliau tidak kisah apa pun orang luar ingin katakan kerana mereka tahu inilah yang terbaik buat mereka.

Difahamkan pasangan ini mengambil keputusan untuk bercerai pada September 2016. Manakala suatu ketika dulu timbul ura-ura mengatakan rumah tangga pasangan ini bergolak hingga Bella membawa diri ke Sabah.

Jodoh dan ajal di tangan Tuhan, mungkin ini yang terbaik buat pasangan ini. Semoga Nazim dan Bella terus kuat dan tabah menghadapi dugaan besar ini dalam hidup mereka. (rtky/w)


“Meluat Dengan Emma, Semua Lelaki Berduit Kau Nak”

Sejak menang dalam Pilihan Raya Umum baru-baru ini, nama Syed Saddiq menjadi bualan ramai. Ahli Perlimen Muar ini ternyata mempunyai impaknya sendiri. Bukan saja seorang yang bijak, malah memiliki rupa paras yang kacak.

Berikutan kemenangannya, pelakon Emma Maembong memuat naik gambarnya bersama Saddiq berserta ucapan tahniah. Disebabkan gambar tersebut, rata-rata netizen cuba menimbulkan spekulasi dengan mengatakan Emma cuba menggoda Saddiq.

Emma menjelaskan tiada istilah mahu mengorat kerana dia sudah mengenali Saddiq sebelum dia bergelar ahli Perlimen lagi. Tambah Emma, Saddiq pernah menghadiri beberapa acara yang dianjurkan olehnya dan ke majlis tanyangan filem lakonannya.

Namun seperti biasa, tidak semua netizen boleh terima penjelasan tersebut. Ada juga yang mengatakan, Emma seorang kaki kikis dan hanya inginkan lelaki berduit sahaja.

Mungkin secara kebetulan orang yang berada di sekeliling Emma adalah dikalangan mereka yang ‘berada’. Tak pasal-pasal ramai yang puas hati bila Emma berkawan dengan Saddiq.


"Buat Apa Nak Tanggung Dosa Orang Lain"

Drama terbaru gandingan Fikry Ibrahim bersama Uqasha Senrose nampaknya diperkatakan ramai apabila Fikry memuat naik gambar mereka bagi memperomosikan drama terbabit, tetapi ‘menutup’ aurat pada rambut Uqasha.

Rata-rata tindakan tersebut dipuji peminat yang respek dengan cara Fikry menyunting gambar wanita yang tidak menutup aurat sebelum memuat naik ke media sosial. Difahamkan, bukan saja Uqasha, gambar wanita lain juga turut dibuat sebegitu sebelum dimuat naik.

“Buat apa saya nak tanggung dosa orang lain. Selagi boleh dielak, saya akan cuba elak. Kalau saya tak muat naik foto dia, takut nanti jadi salah faham. Jadi nak atau tak nak, saya terpaksa kaburkan rambut dia”

“Saya ada baca juga komen netizen yang mempertikaikan kenapa saya buat macam tu. Tak kisahlah mereka nak kata apa. Tapi selagi saya boleh elak, saya akan cuba,” katanya kepada m Star Online.

Dimakumkan Firky juga mempunyai prinsip tersendiri, di mana tiada babak bersentuhan melibatkan beliau dan wanita ketika berlakon. Memang bagus Fikry ni, dengar-dengar bujang lagi kan? (rtky/w)


"Tak Sabar Mahu Masak Ayam Asam Pedas Buat Suami"

Kalau dulu menyambut Ramadhan bertemankan anak, tahun ini Izreen Azminda sudah bertemankan suami tercinta, Ude Wahid. Menurut Izreen, Ramadhan kali ini lebih istimewa buatnya, kerana berpeluang memasak untuk suami.

“Alhamdulillah, sambutan Ramadan kali ini lebih bermakna sebab ada suami. Sebelum ini, kalau berbuka di rumah saya dengan ibu dan anak saja. Sejujurnya, saya tidak sabar nak menyediakan masakan kegemarannya, ayam asam pedas”

“Memandangkan dia orang Johor, jadi memang tidak boleh lari daripada asam pedas. Alhamdulillah, suami bukan jenis cerewet. Kalau teringin nak makan sesuatu, baru dia minta saya buat. Pendek kata, dia sangat mudah”

Pasangan ini kini dilihat lebih terbuka berkongsi gambar bersama di media sosial selepas episod penceraian Ude dan bekas isteri berakhir. Malah bila ditanya soal anak, Izreen terus terang memberitahu mengimpikan cahaya mata perempuan.

“Kalau ada rezeki, adalah. Saya dan suami tidak merancang. Semua ini ketentuan Allah. Kalau diberikan rezeki, saya mengimpikan anak perempuan,” jelasnya kepada portal My News Hub. (rtky/w)


Nazim Othman, Bella Dally Sah Cerai

Nampaknya kesejahteraan rumahtangga pasangan selebriti Nazim Othman dan juga isteri iaitu Bella Dally nampaknya tidak bertahan apabila runtuh di tengah jalan. Penceraian tersebut diumumkan sendiri oleh Nazim melalui akaun Instagram miliknya.

Perkara tersebut dalam masa yang sama membuatkan peminat terkejut dan mempersoalkan bagaimana dan punca berakhirnya rumahtangga pasangan ini. Selain dalam masa yang sama, pasangan ini juga baru-baru ini kelihatan tidak berkongsikan gambar bersama seperti kebanyakan artis lain.

Nazim melalui statusnya itu juga turut menyatakan rasa terima kasih kepada peminat di atas doa mereka. Sebelum ini, Nazim pernah terpalit dengan khabar angin yang menyatakan bahawa rumahtangga mereka goyah namun dinafikan pelakon lelaki ini.

Apa pun buat Nazim dan Bella, semoga tabah dan semoga bulan mulia ini memberi jalan terbaik buat kalian menghadapi dugaan di hari mendatang. (rtky/s)


7 Selebriti Beri Sokongan Kebebasan Anwar Ibrahim

Semalam merupakan hari bersejarah buat rakyat Malaysia apabila Datuk Seri Anwar Ibrahim dibebaskan selepas mendapat pengampunan penuh oleh Yang di-Pertuan Agong, Sultan Muhammad V.

Anwar yang sebelum ini dihukum penjara selama lima tahun selepas didapati bersalah meliwat bekas pembantunya Mohd. Saiful Bukhari Azlan pada 2008, diberikan pembebasan serta merta dan bersih dari rekod jenayah.

Berita gembira itu turut dikongsikan oleh beberapa selebriti popular menerusi media sosial yang menyokong penuh kebebasan Anwar Ibrahim.

Inilah Perjuangan .. .. #Repost @sultanmuzaffar ??? #KuasaRakyat yang dimulakan @anwaribrahim telah dipacu oleh @chedetofficial untuk mencipta #MalaysiaBaharu.

A post shared by  Siti Nurhaliza Tarudin (@ctdk) on May 16, 2018 at 2:02am PDT

siapa kesah pasal dia dulu? selamat bebas @anwaribrahim_my yes saya admire ketokohan beliau tapi keadilan adalah hak setiap insan. setiap manusia wajar, harus & wajib dipertahankan dari kezaliman & penindasan. period.

A post shared by  Yasin Sulaiman | Malaysia (@yasinsulaiman) on May 15, 2018 at 1:41am PDT

Antara berita menarik hari ini ?? Datuk Seri Anwar Ibrahim akhirnya dibebaskan ALLAHUAKBAR ? . Satu dalam berjuta Manusia seperti ini Walaupun jasadnya dipenjara Sekian lama Atas tuduhan yg direka2 Difitnah dicaci maki Hampir separuh usianya Beliau tetap gagah berjuang Tanpa mengenal putus asa Dan akhirnya Keluar bergaya dari penjara ?? . Meringkuk lama dlm penjara Demi Rakyat ni Sahabat Bukan suka suka Google inshaALLAH tahu cerita Harap dpt bezakan fitnah dgn Realiti sebenar ye ?) Beliau tetap kuat mengharungi segalanya . Kalau kita Mahu dua tiga minggu dlm penjara Tentu dah meroyan kan ? Takyah 2,3 minggu la Ambil 2,3 hari je Terkurung tengok dinding 24jam Tanpa dpt bergerak bebas Silap2 gilo dibuatnya huhu ? . Sayu tengok DS Wan Azizah Peluk suaminya Soooooooo sweettt Macam taknak lepas dah tu hehe Terima Kasih ALLAH Untuk kesempatan ini ? . Fi Hifzillah DSAI & keluarga Dan seluruh warga Pejuang Rakyat Semoga sentiasa dalam lindungan Dan Kasih Sayang ALLAH ? Tun Mahathir & DSAI berganding semula Meletuppppp hehe.. #RamadhanPenuhMakna #RaikanKemenangan #RayaPakaiBiruMuda hehe ?

A post shared by  Mencari redha ALLAH (@abby_abadi112) on May 15, 2018 at 9:23pm PDT

A winning day for many of us too! God is Great and truth has prevail! Moga apa yang telah lama dipaksa diam kini di buka satu persatu demi kebenaran bersama! @n_izzah ??? Our final pic with the prison officers. The years spent behind bars help reveal the tenacity of the human spirit, and the kindness in most, despite the differing predicaments we might face. Life, and moment to moment – is how you choose to live it. With humour, candour, optimism and hope. Or despair, anger, disappointment and bitterness. We choose the former. Soldier on. Terima kasih daun keladi, #PenjaraSungaiBuloh ??

A post shared by  Dato' Fazley Yaakob (@fazleyyaakob) on May 16, 2018 at 8:14am PDT

Alhamdulillah DSAI akan dibebaskan selasa depan…. . Betula percaturan Allah x pernah salah cuma cepat atau lambat…Semoga DSAI dapat bersama keluarganya sehingga ke akhir hayat setelah 20 tahun berjuang semenjak 1998 . . kata2 beliau yg saya ingat #kalautakutdenganrisikojanganbicaratentangperjuangan …. inilah seorang pejuang sejati. Terima kasih semua yg mendoakan DSAI…Alhamdulillah

A post shared by  Nur Shahida Mohd Rashid (@shahidadherbs) on May 12, 2018 at 5:33am PDT

REFORMASI!!!!! Dgn penuh lantang dan bangga.. kami selamanya anak DSAI .. tanpa takot kena ban dan kena gam uhu.. WELCOME HOME PAPA!!! REFORMASI!!!

A post shared by  Sharnaaz Ahmad Basir Ahmad ™ (@sharnaazahmad) on May 11, 2018 at 4:03am PDT

Syukur Alhamdulillah ???. . . . #Repost @sinar_my with @get_repost ??? Ketua Umum Parti Keadilan Rakyat (PKR), Datuk Seri Anwar Ibrahim meninggalkan Hospital Rehabilitasi Cheras untuk ke Istana Negara. Layari www.astroawani.com untuk laporan lanjut dan tonton saluran 501 Awani untuk perkembangan komprehensif. Foto Astro AWANI / @shahiromar Kredit @501awani

A post shared by  Jepsepahtu (@jepsepahtu) on May 15, 2018 at 9:08pm PDT


Zul Ariffin Sekali Lagi Tayang Badan

Pernah dikecam kerana tampil separuh bogel dalam filem Tombiruo: Penunggu Rimba, Zul Ariffin memberitahu beliau sekali lagi bakal tayang badannya yang sado dalam filem terbaru, Sangkar dan tidak kisah andai dikritik jual tubuh lagi.

“Biarlah orang nak cakap saya nak jual tubuh pun kerana ia keperluan watak dilakonkan. Bukan sengaja mahu tayang badan untuk raih publisiti. Setakat ini, saya giat menjalani latihan Intensif untuk karakter peninju MMA itu,” katanya.

Menurut Zul, tindakannya itu bukanlah mahu meraih publisiti murahan tetapi hanya memenuhi tuntutan watak yang dilakonkan sebagai peninju latihan seni mempertahankan diri campuran (MMA).

Bila difikirkan balik sebagai seorang peninju MMA, memang mereka ini tidak memakai baju ketika berlawan kan. Kalau dulu filem Tombiruo pecah panggung gara-gara Zul tayang badan, harap-harap filem ini pun sama! (rtky/w)


Saman Syarikat Kain, Hafiz Hamidun Nak Cepat Kaya?

Penyanyi Hafiz Hamidun akhirnya boleh menarik lafas lega apabila dia menang kes saman ke atas sebuah syarikat tekstil terkemuka yang menyalahgunakan namanya.

Pada Februari 2017, Syarikat tekstil Kamdar dilaporkan telah menggunakan nama Hafiz Hamidun tanpa kebenaran untuk mempromosikan produk mereka dan kes tersebut berlanjutan selama setahun sebelum mahkamah memutuskan kemenangan berpihak kepada Hafiz.

“Alhamdulillah, setelah lebih setahun akhirnya mahkamah memutuskan saya memenangi kes ini pada Selasa lalu.

“Apa yang saya lakukan ini adalah untuk melindungi nama saya yang sudah didaftarkan sebagai hak cipta dan trademark untuk perniagaan saya yang turut mengeluarkan beberapa produk berkaitan tekstil dan baju,” ujarnya kepada mStar Online.

Menurut Hafiz lagi, dia juga dikecam teruk oleh netizen disebabkan oleh kenyatannya sebelum ini untuk mengambil tindakan terhadap syarikat tersebut. Walaupun tindakannya itu adalah untuk melindungi namanya, ada juga yang mengatakan Hafiz mengambil jalan untuk cepat kaya.

“Saya sedar ramai netizen yang kecam dan anggap saya ‘poyo’ dan memperlekehkan usaha saya dengan menganggap saya ambil jalan mudah untuk jadi kaya.Terpulang kepada mereka kerana apa yang saya lakukan hanya untuk mempertahankan hak saya sahaja,” ujarnya.


"Bila Bertukar Kerajaan, Baru Muncul Ucap Tahniah"

Tidak dinafikan perubahan kerajaan kali ini membuatkan ramai selebriti tiba-tiba muncul menyatakan sokongan. Hal ini turut dirasai oleh Farid Kamil yang suatu ketika dulu disisihkan rakan-rakan gara-gara menyokong pembangkang.

“Diakui memang ramai rakan menjauhkan diri. Baru saya tahu siapa kawan dan lawan. Dari situ, jelas menunjukkan apa yang saya impikan dari segi perubahan dalam negara tidak mendapat sokongan rakan rakan dan orang sekeliling”

“Malah, selama ini saya langsung tidak menyedari mereka sebenarnya tidak menyokong saya. Namun, apabila kerajaan bertukar, mereka secara tiba-tiba mengirim ucapan tahniah. Kalau tidak cakap perkara betul, takkan ada perubahan berlaku,” jelasnya kepada Harian Metro.

Tambah Farid, ramai rakan seperjuangannya menjauhkan diri daripadanya sebelum ini kerana merasakan beliau terlalu lantang menentang kerajaan dulu. Namun perkara itu tiba-tiba saja berubah selepas kemenangan Tun M.

Terdahulu, beberapa selebriti dikritik hebat kerana didakwa lalang dalam menyatakan sokongan kepada kerajaan. Turut mendapat tempias tersebut, Che Ta dan Wak Doyok yang kini aktif memuji ke langit pemerintahan Tun M. (rtky/w)


Adira Hamil Lagi, Datuk Red Bakal Dapat Anak Ke-8

Selepas setahun menimang anak pertama yang diberi nama Anggerik, penyanyi Adira Suhaimi kini hamil anak kedua dan usia kandungan sudah masuk lima bulan. Perkara tersebut disahkan oleh suaminya sendiri, Datuk Seri Adnan Abu.

Menurut Datuk Red yang bakal menimang anak ke-8 itu, Adira dijangka bersalin pada September depan.

“Alhamdulillah, rezeki Allah. Adira hamil lima bulan anak kedua kami. Kalau ikutkan anak ke lapan sayalah. Kira tahun ini saya dapat dua cahaya mata daripada isteri pertama dan kedua,” katanya kepada mStar Online.

Tambah Adnan lagi, dia sememangnya berhasrat untuk mempunyai ramai anak dan impikan 20 orang cahaya mata.

“Saya suka anak ramai sekarang hendak masuk lapan orang, lagi 12 oranglah kalau diberi rezeki,” ujarnya.

Adira yang merupakan isteri kedua, mendirikan rumah tangga dengan Datuk Red di Songkhla, Thailand pada Disember 2015. Isteri pertamanya pula Sharifah Norshafila Hassim atau dikenali Datin Red mempunyai empat orang cahaya mata.


Netizen Tak Restu, Jangan Berani Cipta #SaddiqLofa

Sejak menang dalam Pilihan Raya Umum baru-baru ini, nama Syed Saddiq menjadi bualan ramai lebih-lebih lagi pemuda tersebut bukan saja memiliki wajah kacak, malah seorang yang bijak, hebat dalam berdebat dan masih lagi single.

Semalam, ahli Parlimen Muar itu dijemput ke program Meletop. Menerusi Twitter, Syed Saddiq sempat memuat naik gambar selfie bersama pengacara program tersebut Nabil dan Neelofa.

Namun apa yang menjadi perhatian ialah kepsyen gambar tersebut yang dilihat seperti ditujukan kepada Neelofa, membuatkan ramai gadis tak keruan.

Disebabkan kepsyen itu, boleh dikatakan ramai gadis ‘kecewa’ dan tidak merestui jika Syed Saddiq memilih Neelofa sebagai kekasih atau pasangan hidup.

Seorang netizen menghangatkan lagi keadaan dengan mengatakan, jangan ada sesiapa berani mencipta hashtag Syed Saddiq dan Neelofa.

Boleh tahan juga penangan Syed Saddiq ni. Baru upload satu gambar dah jadi macam ni. Minta maaf la YB, ramai yang tak merestui, kena cari calon lain jawabnya.


“Lebih Tenang Lepas Maafkan Mereka Yang Maki Saya”

Sebut saja nama pelakon Izreen Azminda, rata-rata netizen menggelarnya wanita perampas apabila berkahwin dengan pemuzik, Ude Wahid yang pada ketika itu suami orang. Selepas hampir enam bulan mendirikan rumah tangga, Izreen mengakui kontroversi tersebut antara yang terburuk dalam hidupnya.

“Kesannya cukup dalam, walaupun kontroversi bukan cerita baharu dalam hidup saya. Inilah kontroversi yang paling buruk pernah dilalui, saya puas menangis berbulan-bulan.

Tambah Izreen lagi, walaupun di caci dan dimaki oleh netizen, dia kini sudah mengosongkan hati dengan dan memaafkan orang yang pernah menghinanya.

“Bagaimanapun, saya ikut nasihat ibu. Saya memaafkan mereka yang mencaci maki tanpa tahu keadaan sebenar walaupun hati saya benar-benar terguris.

“Saya rasa lebih tenang dan bahagia memaafkan mereka yang mengeluarkan perkataan yang tidak sepatutnya terhadap saya dan suami,” katanya kepada BH Online.

Izreen memberitahu dia meluahkan rasa syukur kerana masih diberi rezeki untuk menjadi duta produk walaupun sebelum ini ada pihak yang cuba menutup periuk nasinya disebabkan kontroversi tersebut.

“Saya pinta kontroversi berhubung kisah saya diletakkan ketepi mulai sekarang,” ujarnya.

Benda yang lepas jangan dikenang. Bekas isteri Ude pun dah bawa haluannya sendiri, dah jadi model terkenal. Paling penting masa depan anak-anak dan jangan disebabkan masalah mak ayah sampai anak jadi mangsa.


Didakwa Dibomoh Oleh Isteri, Izzue Islam Mahu Bukti

Walaupun sudah lima tahun mendirikan rumah tangga dan sering diasak tentang soal zuriat, Izzue Islam dan isterinya Awin Nurin tetap tersenyum  dan tidak pernah berputus asa untuk berusaha.

Namun, pasangan ini tidak pernah terlepas dari menjadi mangsa fitnah oleh individu yang mungkin cemburu melihat kebahagaiaan yang sentiasa dipamerkan di media sosial.

Terbaru, Izzue Islam mendedahkan isterinya pula menjadi mangsa apabila dituduh mengamalkan ilmu hitam untuk memikatnya.

“Ini bukan kali pertama tohmahan dilemparkan terhadap kami. Kali ini, ia meninggalkan impak berbeza kerana memfitnah dan menuduh isteri menggunakan bomoh terhadap saya,” katanya kepada BH Online.

Tambah Izzue lagi, isterinya sentiasa menasihatinya untuk tidak cepat melatah kerana individu yang menyebarkan fitnah tersebut hanya cakap kosong sahaja dan berselindung di sebalik akaun palsu.

“Saya terkilan kerana individu yang membuat tuduhan seperti tidak ada agama dan tidak beri bukti.

“Jika benar Awin mengamalkan ilmu hitam seperti yang didakwa, buktikan dan tunjuk bomoh yang digunakan. Perkara ini bukan membabitkan akaun palsu, sebaliknya beberapa individu,” katanya.


Fizz Fairuz Tak Mahu Desak Isteri Cepat Kurus

Tidak pernah putus-putus Almy Nadia menjadi mangsa gara-gara keadaan fizikalnya yang berubah demi mendapatkan cahaya mata. Namun sebenarnya apa yang lebih penting adalah perhatian dan juga kefahaman oleh suami sendiri dalam membimbing isteri untuk berhadapan dengan mulut puaka netizen.

“Badan Almy memang naik sebab rangka dia besar. Sebelum kahwin berat dia dalam 52 kilogram dan masa pertama kali hamil berat dia jadi 98 kilogram. Bila nak turun tu ambil masa. Dia pernah mencuba kurus tapi saya kata tak payahlah”

“Kalau nak diet tu dengan cara yang betul. Kalau makan pil boleh kurus tapi nanti lemak berkumpul di jantung jadi bahaya. Biarlah macam ni, orang nak cakap apa pun janji dia sihat,” jelas suami, Fizz Fairuz kepada mStar Online.

Selain itu, bagi Fizz Fairuz, dia tidak mahu mendesak Almy untuk menguruskan badan kerana memahami kesibukan isterinya itu dalam menguruskan anak-anak malah kini sedang hamil anak ketiga.

Fizz dan Almy berkahwin Pasangan ini bernikah pada 26 April 2014.Hasil perkongsian hidup mereka dikurniakan dua cahaya mata perempuan Nur Afrina Arianna, 3 dan Nur Aurora, 2. (rtky/s)


Puteri Balqis Muntah Darah Setiap Hari

Sedih hati mendengarkan kisah terbaru mengenai kehidupan pelakon cilik yang penuh berbakat iaitu Puteri Balqis yang kini masih menerima rawatan berikutan masalah jantung yang dihadapinya. Malah pelakon yang mesra dengan panggilan Aqish ini juga turut muntah darah dan pengsan hampir setiap hari.

Menurut ibu Aqish, Norashikin Mohd Aziz menjelaskan bahawa masalah jantung itu dimaklumkan oleh doktor selepas melalui beberapa siri pemeriksaan kesihatan menyeluruh sejak Disember lalu.

“Kami perasan Aqish cepat letih dan demam berulang kali dalam tempoh panjang. Kami syak Aqish diserang denggi tetapi ujian darah tidak menunjukkan begitu. Sejak awal tahun lagi, hospital sudah menjadi rumah kedua kami”

“Ini kerana Aqish perlu menjalani ujian dan pemeriksaan bagi mengesan sakitnya. Lebih teruk apabila dia pengsan dan muntah darah hampir setiap hari. Sebagai ibu, sudah tentu luluh hati saya melihat keadaannya,” katanya kepada BH Online.

Mengakui hampir kehilangan anaknya itu, Norashikin juga menyatakan bahawa keadaan Aqish semakin baik beberapa minggu lalu. Malah Aqish juga rindu untuk kembali berlakon semula.

Menurut ibunya lagi, Aqish sambil menambah selama ini anaknya itu jarang demam sebaliknya aktif biarpun mengalami masalah asma sejak kecil. Semoga Aqish cepat sembuh dan dipermudahkan segala urusan. (rtky/s)


Amar Baharin, Amyra Rosli Elak Berlakon Bersama

Pasangan bahagia Amar Baharin dan Amyra Rosli berkata, sekiranya mereka ditawarkan untuk bergandingan bersama dalam mana-mana filem atau drama, mereka berdua akan cuba untuk mengelakkan perkara tersebut kerana tidak mahu timbul perkara-perkara yang boleh mendatangkan fitnah.

“Kami kalau boleh nak elakkanlah berlakon menjadi suami isteri, sebab dialog begini-beginikan. Lagi pula bila bergaduh taknaklah kita terlepas-lepas. Kadang-kadang dalam dialog itu, tak ada tetapi kita teremosi tercakaplah pula,” kata Amyra yang ditemui di majlis kempen Ramadan Terima Kasih TV3 & TV9.

Manakala Amar pula berkata, sekiranya suara hari nanti mereka ditakdirkan untuk berlakon bersama sebagai pasangan suami isteri, mereka berdua akan cuba untuk bertemu Ustaz dan para ilmuwan Islam untuk bertanyakan lebih lanjut mengenai perkara ini.

“Tapi kalau suatu hari nanti, mungkin kami akan Ustaz untuk bertanyakan soal ini. Sebab ada selebriti yang dah jadi perkara sebegini. Ini adalah sebagai langkah berjaga-jaga”

Jadi kalau boleh kita elakkanlah daripada mengambil tawaran ini, kerana bila sampai masa kita tak boleh nak buat. Tak baiklah untuk producer dan juga stesen TV. Oleh itu, biarlah saya dan Amyra berlakon berasingan supaya tidak menyusahkan pihak-pihak lain di masa akan datang,” katanya. (rtky/h)


Sultan Brunei Jumpa PM, Putera Mateen Yang Popular

Semenjak dilantik sebagai Perdana Menteri Malaysia, Tun Dr Mahathir Mohammad bukan saja menjadi perhatian rakyat Malaysia, malah negara luar juga turut memberikan ucapan tahniah diatas perlantikan tersebut.

Semalam, Perdana Menteri Malaysia ke-7 itu menerima kunjungan hormat dari Kebawah Duli Yang Maha Mulia Sultan Haji Hassanal Bolkiah di Putrajaya pada hari pertama Tun M bertugas.

Turut hadir sama ialah anakanda baginda, Duli Yang Teramat Mulia Paduka Seri Pengiran Muda Abdul Mateen.

Menerusi Twitter rasmi Tun M, turut dikongsikan beberapa foto kunjungan hormat tersebut. Walaupun tajuk utama gambar tersebut adalah mengenai pertemuan Sultan Brunei dan Tun M, tetapi Pengiran Mateen pula yang menjadi tumpuan dan bualan ramai.


Ziana Zain Dedah Suami Pernah Cili Kemaluan Anak

Selepas hampir dua bulan kes suami pelakon dan penyanyi Ziana Zain iaitu Armin Zaharin didakwa mencederakan anak, Ziana akhirnya membuka mulut menceritakan kisah sebenar yang terjadi dalam rumahtanggnya.

Dalam sebuah sidang media khas, Ziana memberitahu dia tidak dapat menahan sabar dengan sikap suaminya yang kononnya ingin ‘mengajar’ anak sehingga mendatangkan kecederaaan pada anak-anaknya.

Ziana menjelaskan anak-anaknya pernah teruk dipukul oleh Armin sehingga menyebabkan muka anaknya lebam dan lebih parah tangan anaknya itu ‘pecah’ kerana dirotan.

Dengan penuh hiba Ziana memberitahu, anak kembarnya Muhammad Ariel yang ketika itu berusia 3 tahun pernah dicilikan kemaluan dan duburnya oleh Armin.

Bukan itu saja, Ziana mendedahkan suaminya juga pernah mengambil dadah dan kes anak-anaknya dicederakan adalah faktor utama mengapa dia ingin memfailkan perceraian.

Ziana turut mengaku dia sudah tidak tahan dengan sikap Armin yang panas baran dan cukup mengenali siapa Armin sebenarnya selepas tinggal bersama selama 20 tahun.


“Tolak Marvel Sebab Agama, Pakai Seksi Boleh Pula?”

Sebelum ini pelakon Raja Ilya pernah memberitahu dia terpaksa menolak tawaran untuk membintangi filem francais Marvel selepas berada di Amerika Syarikat hampir dua minggu dan membuat persiapan selama tiga bulan.

Berikutan itu, Raja Ilya diasak dengan persoalan netizen dimana ada pihak mengatakan Raja Ilya menipu dan hanya mengadakan cerita sahaja.

Awal April lalu, pelakon itu akhirnya mendedahkan punca sebenar dia menolak tawaran tersebut selepas mendapati ada babak yang bercanggah dengan nilai Islam.

Namun, baru-baru ini Raja Ilya membuatkan keadaan jadi lebih panas apabila memuat naik gambarnya memakai pakaian senaman yang seksi.

Terkejut dengan gambar tersebut, rata-rata netizen mempersoalkan kenyataan Raja Ilya yang sebelum ini menolak tawaran Marvel kerana untuk menjaga agama tapi berpakaian sebaliknya.

Ada juga yang mengatakan lebih baik jika Raja Ilya menerima tawaran tersebut kerana tidak ada beza dengan cara berpakaian yang ditunjukkan olehnya.

Sebelum ini, ada netizen meminta Raja Ilya menjual muruku kerana tidak dapat berlakon dalam filem Marvel selepas setahun kisah tersebut dicanang, sedangkan pelakon Shiva Kalaiselvam berjaya memegang watak dalam siri Gotham walaupun tiada berita tentangnya.


“Dedah Kisah Rosmah, Itu Wasiat Arwah Ayah”

Mengakui bahawa dia dan juga isteri tidak menyimpan sebrang rasa dendam terhadap Datin Seri Rosmah Mansor, penyanyi Fazley Yaakob turut menjelaskan bahawa pendedahan yang dilakukannya baru-baru ini sebenarnya adalah wasiat daripada arwah ayahnya, Datuk Yaakob Mohammad.

“Sebenarnya pada saya, pengkongsian itu adalah tanggungjawab. Bukan sengaja nak cari salah atau membuka aib mana-mana pihak. Ia juga wasiat daripada arwah bapa yang meminta saya untuk menceritakan kebenaran mengenai saya, isteri dan arwah apabila apabila tiba masa yang sesuai”

“Saya rasa, sekarang adalah masa sesuai untuk berkongsi pengalaman kehidupan saya sekeluarga,” katanya kepada mStar Online. Malah tambahnya, dia dan isteri yang sudah 11 tahun mendirikan rumahtangga sentiasa mendoakan agar Rosmah terbuka hati untuk menerima mereka sekeluarga.

Melalui perkongsian Fazley baru-baru ini turut mengundang reaksi berbaur kerana ada segelintir pengikut mendakwa Fazley dan isteri umpama membuka pekung sendiri.

Fazley dan Azrene dikurniakan empat cahaya mata iaitu Ahmad Fariedz Shah, Ahmad Fieradz Shah, Ahmad Firudz Shah dan Alayna Selma yang kini berusia tujuh bulan. (rtky/s)


“Nyanyi Hancur, Tak Semua Orang Cantik Suara Sedap”

Semalam berlangsungnya anugerah DFKL 2018. Memang meriah betul dan dihadiri ramai pelakon-pelakon hebat dan selebriti tanah air. Seperti biasa, tak sah rasanya jika sebuah majlis anugerah melibatkan selebriti tidak terpalit dengan gosip atau kontroversi panas.

Kali ini nama pelakon popular Janna Nick menjadi bualan ramai di media sosial. Rasanya semua tahu Janna bukan saja seorang pelakon, malah bergelar penyanyi dan sudah menghasilkan beberapa buah single.

Namun, nyanyiannya secara langsung di anugerah tersebut mendapat kritikan daripada netizen. Ini bukan kali pertama suara Janna Nick dikritik. Rata-rata netizen bersetuju suara Janna agak sumbang dan adalah lebih baik jika dia berhenti menyanyi.

Ramai yang beranggapan Janna mempunyai bakat lebih baik dalam bidang lakonan berbanding nyanyian. Tambah netizen lagi, tidak semestinya rupa yang cantik atau kacak memiliki suara sedap.

Namun, ada juga yang mengatakan mungkin Janna gugup untuk menyanyi secara langsung sehingga membuatkan dirinya sukar untuk mengawal suara. Betul juga! Apa pendapat anda tentang nyanyian Janna Nick?


“Tak Kisah Gempal & Buncit, Jangan Jadi Orang Lain”

Jika dilihat sejak dari awal kemunculannya di dalam industri hiburan, penampilan pelakon Nabila Huda tetap sama. Nabila Huda juga antara salah seorang selebriti yang berbangga dengan kulit gelap yang miliki olehnya.

Tidak mudah terpengaruh dengan iklan pemutih dan pil kuruskan badan, Nabila Huda memberitahu dia tidak terdesak untuk mengubah ciptaan Tuhan dan dia percaya setiap manusia dilahirkan dengan keistimewaan tersendiri.

“Semua manusia cantik, cuma perlu yakin kepada diri dan jangan pernah mencuba menjadi orang lain. Saya tak pernah panjangkan dagu menerusi suntikan atau pembedahan. Saya tidak kisah jika mempunyai dagu berlapis.

“Saya juga tidak kisah jika gempal, malah kadang-kadang perut saya buncit seperti sedang mengandung. Saya tidak peduli mempunyai kantung mata dan kedutan mula kelihatan. Jadi, semua wanita di luar sana, jangan takut dengan diri. Jadilah diri sendiri,” katanya menerusi Instagram.

Katanya lagi, dia tidak percaya dengan pil pemutih yang mampu mencerahkan kulit dalam masa singkat dan tidak pernah mengambil makanan tambahan untuk cantikkan diri.

“Saya tak makan pil putihkan kulit dalam masa 3 hari, saya tak buat cucuk vitamin abcdefuckoff, saya tak minum air, saya benci air kosong! Saya tidak melakukan rawatan pemutihan gigi, malah tidak menggunakan produk khusus untuk perawatan kulit atau mengambil makanan tambahan.

Nabila juga turut menyeru wanita di luar sana untuk tidak lagi menyeksa diri hanya kerana untuk memuaskan hati orang lain.


Rapat Dengan Fazura, Zahirah Ada Niat Lain?

Baru-baru ini, pelakon Zahirah MacWilson memuat naik gambar mesra bersama pelakon cantik Nur Fazura. Namun ada pihak yang menyalah ertikan hubungan mereka itu dengan mengatakan Zahirah ada niat tidak baik.

Namun menurut Zahirah, dia tidak mempunyai maksud lain berkawan dengan Fazura dan menjelaskan mereka sudah lama rapat sejak dua tahun lalu.

“Kami kenal sudah lama, sejak dua tahun lalu ketika kami sama-sama terbabit dalam penggambaran komersial. Sejak itu, kami berdua menjadi rapat, tetapi mungkin tidak ramai yang mengetahui.

“Jangan salah anggap persahabatan kami kerana mahu berkomplot atau mempunyai maksud lain. Itu tidak benar sama sekali. Kami ikhlas ketika berkawan dan rasanya tiada apa yang perlu dipertikaikan,” katanya kepada BH Online.

Sementara itu, apabila ditanya sama ada dirinya sudah bersedia untuk kembali bercinta, Zahirah berkata jejaka yang bakal mencuri hatinya akan muncul pada masanya nanti.

“Ketika ini, saya masih single dan ingin memberikan fokus kepada kerjaya lakonan. Tetapi, itu tidak bermakna sehingga saya mengabaikan keinginan untuk bercinta.

“Jika nanti perasaan itu datang tiba-tiba, saya akan terima. Semuanya sudah tertulis dan saya percaya, jejaka itu akan tiba tepat pada masanya nanti,” katanya.

Dengar cerita Zahirah idamkan lelaki kelakar. Rupa tak kacak pun tidak mengapa sebab baginya kebanyakan lelaki kacak tak berguna. Siapa berkenan boleh la cuba nasib.


Fazley Yaakob, Isteri Dedah Kisah Ditindas

Berita tentang kemenangan kerajaan baru di Malaysia nampaknya semakin dihangatkan lagi dengan beberapa kisah yang selama ini terselindung daripada pengetahuan ramai. Kali ini penyanyi dan juga chef selebriti Fazley Yaakob mendedahkan kisah bagaimana keluarganya ditindas oleh individu yang sangat terkenal di negara ini.

(Seen in the picture: The famous handshake that all of those she despises has encountered. Looks like I wasn’t spared.) . She was the one who introduced me to her daughter and matchmade us together, but when things got serious and i asked for her daughter’s hand in marriage she said no. Then she asked her witch doctors if we were good for each other. Her witch doctor said, “The boy is good for the girl and vice versa, but your power won’t work on them, his family has too many religious members of the family. For every son she has as a result of this union, your power will decrease” Guess what? All hell broke lose right after! Here is my wifes side of her story, about her own mom whom she still love so dearly. Sadly, its only one sided:. . Today marks the end of an era of tyranny that many have prayed for. I grew up looking up to these two individuals, loving them, respecting them. There was a time when i would have walked through the fires of hell and back for them. As i grew older, i saw the selfishness and greed of one above all else. I experienced firsthand emotional, physical and mental abuse at the hands of the one on the left. I witnessed firsthand the same abuse she caused onto the one on the right. . I witnessed many trespasses, deals and handshakes these two made for the benefit of power and to fuel their appetite for greed. The amount of money in briefcases exchanging hands and being spent like water not for the benefit of the rakyat but to be spent like water on jewels, bribery of officials and used in the pursuit of gaining more power. Shamans, witch doctors, aesthetic doctors and the like walking the pathways of my home for one reason or another but mostly to bring to heel and gain dominion over their peers and over their family members, even to cause harm on those who were audacious enough to cross them. The numerous offshore accounts opened to launder money out of the country for their personal spending . ??? SWIPE LEFT FOR MORE

A post shared by  Dato' Fazley Yaakob (@fazleyyaakob) on May 10, 2018 at 12:55pm PDT

Mungkin bagi sesetangah rakyat Malaysia, apa yang didedahkan oleh pasangan suami isteri ini adalah sangat mengejutkan malah dalam masa yang sama turut mencetuskan perbalahan di Instagram gara-gara pendedahan tersebut.

Selain ada yang mendesak supaya Fazley memadam kembali apa yang telah dikongsikannya itu, namun ada juga yang mahu keadilan dapat ditegakkan setelah rakyat mengetahu perkara yang sebenar.

Apa pun bak kata Tun Mahathir, segala urusan siasatan selepas ini berhubung sebarang skandal yang melibatkan negara akan disiasat sebaiknya mengikut landasan undang-undang. Doakanlah yang terbaik untuk negara tercinta. (rtky/s)


“Lama Simpan Gambar Ini, Kalau Upload Kena Kacau”

Semalam, Tun Dr Mahathir Mohamad sah dilantik menjadi Perdana Menteri ke-7. Rata-rata selebriti Malaysia meluahkan rasa gembira dan memuat naik gambar Tun M di media sosial.

Tidak terkecuali, pelakon Rozita Che Wan juga turut memuat naik gambar Tun M sebagai tanda sokongan. Namun, rata-rata netizen mengecam Che Ta dan memanggilnya ‘lalang’ kerana dikatakan dengan tiba-tiba menyokong PM ketujuh itu.

Namun, menerusi satu posting di akaun Instagram miliknya, Che Ta menjelaskan dia tidak boleh secara terang-terangan menyokong pembangkang kerana bimbang ada pihak yang akan cuba mengganggu keluarganya.

Katanya lagi, ramai selebriti menjadi penyokong dalam diam kerana tidak mahu hal politik mengganggu urusan kerjaya seni mereka.

“Lama saya simpan gambar ini. Tak boleh upload, nanti mereka kacau, suruh padam delete. Ucap selamat hari jadi pun salah, upload surat Tun ucapkan terima kasih sebab ucap selamat hari jadi untuk beliau pun tak kena.

“Saya tak boleh terang-terang sokong pembangkang (sebelum ni). Mereka ada kuasa, mereka boleh buat apa saja. Saya banyak tanggungan, takut kalau perniagaan kena kacau. Muka kena banned keluar TV. Susah nak cari makan,” katanya.

Tambah Che Ta, dia kagum dengan rakan selebritinya seperti pelakon Ben Ali dan Fathia Latiff yang tidak takut untuk menyokong Tun M secara terang-terangan.

Che Ta juga memberitahu, dia tidak peduli jika dituduh lalang dan dia meluahkan rasa syukur dengan perlantikan Tun M sebagai Perdana Menteri baru.


Hanis Zalikha, Suami Tak Pergi Mengundi?

Seringkali berkongsi tentang akitivi kekeluargaan mereka di Instagram, pasangan suami isteri Hanis Zalikha dan juga Hairul Azreen menjadi perhatian di laman sosial apabila ada yang mendakwa mereka tidak keluar mengundi.

Berdasarkan siasatan penigikut setia di Instagram pasangan tersebut, mereka tidak dapat menyaksikan perkongsian pasangan tersebut pergi menunaikan kewajiban mengundi. Ini kerana, ramai yang menyatakan bahawa pasangan ini memang selalu berkongsi sebarang aktiviti di Instagram.

Malah Hairul turut menjadi kecaman lebih-lebih lagi sebelum ini dia dilihat bersungguh-sungguh mempromosikan filem lakonannya namun turut sama tidak berkongsi perjalanan mereka ke mana-mana pusat mengundi.

Ketika isu mengundi dan perjuangan masa hadapan Malaysia ini masih hangat, memang tidak dinafikan bahawa selebriti pastinya menjadi tumpuan. Malah sebenarnya ramai lagi barisan selebriti yang hilang sekejap di saat orang ramai ghairah berkongsikan gambar jari yang tercalit dakwat di laman sosial.

Apa pun, mungkin ada sebab Hanis dan suami tidak berkongsikan perkara tersebut atau tunggu saja lagi 5 tahun dan boleh siasat lagi sama ada mereka pergi mengundi atau tidak. (rtky/s)


“Duit Cukai Aku Bayar BR1M Kau, Sedar Sikit!”

Tidak dapat dinafikan, kemenangan kerajaan baru yang diterajui oleh Tun Mahathir di dalam pilihanraya ternyata memberi impak malah rakyat juga suka berkongsikan gambar pemimpin tersebut termasuklah barisan selebriti tanah air. Bagaimanapun, ada juga yang sakit mata melihatkan perkara ini.

Che Ta turut terkena tempias apabila berkongsikan rasa gembira tersebut. Lebih menarik lagi Che Ta tidak berdiam diri dan membalas komen tersebut yang mungkin juga akaun palsu sebenarnya.

Jawapan yang diberikan Che Ta ternyata memberi tamparan realiti buat haters tersebut dan ia turut membuatkan peminat dan pengikut Che Ta di laman Instagram bersetuju dengan apa yang diucapkan oleh pelakon wanita tersebut.

Apa pun, inilah perkara biasa yang dilalui apabila berbicara tentang politik di laman sosial. Cemuhan dan kritikan tidak akan berhenti namun terpulang kepada individu untuk ambil peduli atau membiarkan saja perkara negatif berlalu pergi. (rtky/s)


Mamat Khalid Mahu Bikin Filem #PRU14

Semalam, selesai sudah hari Pilihan Raya Umum ke-14. Ramai selebriti turun padang untuk mengundi dan menunaikan tanggungjawab sebagai rakyat Malaysia.

Tidak ketinggalan pengarah filem terkenal, Mamat Khalid juga turut tidak melepaskan peluang untuk mengundi dalam pilihan raya yang hanya diadakan 5 tahun sekali.

Menurut Mamat Khalid, suasana pilihan raya kali ini memang cukup berbeza dan keadaan pusat mengundi yang dipenuhi orang ramai membuktikan rakyat Malaysia sedar tentang pentingnya untuk mengundi.

“Pada abang yang bagusnya pilihan raya ini barulah keluar manifesto yang hanya akan menguntungkan kita (rakyat), tidak kiralah pihak mana tetapi yang pentingnya menguntungkan kita, itu petanda baik,” katanya kepada BH Online.

Tambah Mamat Khalid lagi, senario politik dan pilihan raya kali ini memberi ilham kepadanya untuk menghasilkan sebuah filem berkenaan PRU14.

“Abang memang ada satu cerita khas untuk undi ini, tetapi apabila abang semak skrip abang takut abang kena tangkap nanti, tetapi ia cerita komedi.

“Dengan masyarakat sekarang ini yang lebih maju dan lebih faham abang akan buat juga cerita undi ini yang abang rasa banyak insiden yang lucu mencerminkan bagaimana kita rakyat begitu ghairah memilih tampuk kepimpinan baru,” ujarnya lagi.


Nelydia Senrose Luah Perasaan Isu Kakak?

Memuat naik kenyataan yang agak mendalam mengenai beban yang terpaksa dipikulnya, ramai menganggap luahan Nelydia Senrose berkaitan dengan kontroversi dadah membabitkan kakaknya, Uqasha Senrose baru-baru ini.

Luahnya, berat beban yang terpaksa dipikulnya walaupun ia bukan berkaitan dengan dirinya. Sekaligus mengukuhkan sekali lagi dakwaan mereka mengenai Uqasha yang ditahan kerana kemalangan dalam keadaan khayal.

Kenyataan itu turut membuatkan peminat bersimpati dengan keadaannya yang terkena tempias kontroversi kakaknya. Rata-rata peminat memintanya bersabar dalam mengharungi dugaan yang menimpa keluarganya kini.

Mungkin inikah luahan yang sudah lama disimpan Nelydia setelah sekian lama memendam rasa mengenai kontroversi yang tercetus membabitkan Uqasha sebelum ini. Apapun semoga Nelydia dan keluarga terus kuat. (rtky/w)


Zarina Anjoulie Dedah Suami Selebriti Goda Dirinya?

Seringkali tampil dengan kenyataan cakap lepas terhadap isu yang berlaku di sekelilingnya, pelakon Zarina Anjoulie mendedahkan bahawa kini ada seorang suami kepada selebriti wanita sedang ligat untuk menggodanya. Lebih menarik lagi, selebriti wanita itu menyindir Anjoulie di laman sosial.

Tidak menolak kemungkinan bahawa luahan isi hatinya yang dikongsikan di Insta Stories baru-baru ini membuatkan ada sesetengah pihak yang terasa ‘pedas’ dan kurang senang dan mengkritiknya sedangkan Zarina tidak mendedahkan siapakah individu di sebaliknya.

Baru-baru ini Zarina mendedahkan sendiri bahawa seorang lelaki yang juga merupakan salah seorang pelakon wanita telah menghubunginya dan mengajaknya keluar. Tambah Zarina buat ketika ini dia tidak bercadang untuk mendedahkan perbualan selanjutnya bersama lelaki tersebut.

Apa yang menyedihkan, si isteri tidak mengetahui perkara tersebut dan dalam masa yang sama mengkritik Zarina di laman Facebook dan bahagian paling menarik – pelakon wanita itu juga didakwa merupakan rakan Zarina mendadah satu ketika dahulu.

Buat ketika ini, Zarina berharap agar pelakon wanita berkenaan membuat permohonan maaf, jika tidak, habis semua perbualan menggoda daripada suami wanita berkenaan akan didedahkan.

Buat ketika ini, Zarina masih menyimpan terlebih dahulu mesej perbualan dengan lelaki berkenaan selain turut menyatakan tidak teragak-agak untuk mendedahkan rakan selebriti lain yang turut menagih dadah namun berpura-pura baik. Apa pun, perkara ini pastinya mampu diselesaikan dengan baik. (rtky/s)


Azwan Ali Terima Kekalahan, Puas Hati Dapat Lawan Abang

Hanya mampu memenangi 90 undi, Azwan Ali profesional menerima kekalahannya menentang abangnya, Datuk Seri Azmin Ali. Jelasnya biarpun berpuluh ribu duitnya habis, beliau berpuas hati menentang abangnya.

“Lebih afdal saya tidur saja. SPR menghubungi saya minta datang ke tempat pengiraan undi tetapi saya beritahu takkan hadir kerana saya seorang saja dan tiada jentera penyokong. Saya bukan orang politik dan siapapun yang menang terpaksalah terima”

“Saya tahu jika kalah akan hilang wang pertaruhan dan saya sudah niat sedekahkan kepada SPR. Tetapi perjuangan saya menentang Datuk Seri Azmin Ali tetap menjadi satu sejarah dan pengalaman yang cukup menarik serta pencapaian yang membanggakan saya”

Bagaimanapun Azwan tidak mahu isu kehilangan wang pertaruhan dimainkan walaupun beliau menyedari dirinya hanyalah calon menang sorak. Tidak dinafikan kehadiran Azwan meang menceriakan susasana piliharaya tahun ini.

“Sejak awal saya tahu, saya adalah calon yang menang sorak tetapi orang melihat keunikan saya. Kalau saya nak bertanding, saya buat dan tidak ‘propa’ sehingga sanggup menggunakan wang sendiri tanpa adanya penaja walau difitnah,” jelasnya mengenai kekalahannya semalam. (rtky/w)


“Tak Tahu Tentang Kes Uqasha, Kami Sudah Berpisah”

Rasanya ramai sudah tahu pelakon Uqasha menjalin hubungan cinta dengan pelakon dan pengacara Hefny Sahad. Boleh dikatakan pasangan ini tidak berselindung tentang hubungan mereka dan sering dilihat bersama ke majlis hiburan.

Berikutan kes Uqasha yang didakwa memiliki dadah baru-baru ini, Hefny menjelaskan dia tidak tahu menahu tentang kes tersebut dan mendedahkan hubungan mereka sudah pun bertemu titik noktah pada Januari lalu.

“Saya dan Uqasha sudah bawa haluan masing-masing sejak awal tahun ini. Jadi, saya tidak tahu menahu mengenai kes membabitkan dirinya, katanya kepada Harian Metro.

Jelas Hefny lagi, dia tidak mahu masuk campur dalam hal tersebut dan meminta orang ramai yang tidak tahu cerita sebenar agar berdiam diri untuk tidak mengeruhkan lagi keadaan.

“Saya dapat tahu perkara ini semalam selepas dihujani pertanyaan menerusi WhatsApp, komen dan direct message (DM) di laman Instagram. Sejujurnya, saya pun terkejut. Memandangkan kami sudah tidak berkomunikasi sejak putus tempoh hari, jadi memang tidak ambil tahu langsung.

“Mengenai apa terjadi terhadap dirinya, saya tidak mahu komen apa-apa. Sebab saya memang tidak tahu menahu. Cuma, apa boleh dikatakan, bagi yang tidak tahu menahu lebih baik diam.”

Apabila ditanya punca hubungan cintanya dengan Uqasha berakhir, Henfy mengakui pernah merancang untuk ke fasa seterusnya, namun dia menganggap antara mereka tidak ada jodoh.


Polis Siasat Bagaimana Dadah Ada Dalam Bag Tangan

Baru-baru ini seorang pelakon wanita telah ditahan kerana disyaki memiliki 53 biji pil dipercayai Erimin 5. Bagaimanapun selebriti berkenaan mendakwa penemuan dadah tersebut adalah kerana perbuatan sabotaj. Bagaimanapun, pihak polis masih meneruskan siasatan untuk mengetahui bagaimana dadah berkenaan boleh berada di dalam simpanan pelakon tersebut.

Ketua Polis Daerah Brickfields, Asisten Komisioner Roslan Khalid berkata, pihaknya kini menyiasat sama ada pil berbalut kerajang aluminium (aluminium foil) yang ditemui dalam beg tangan wanita itu adalah dadah atau sebaliknya.

“Susulan penemuan bahan itu bersama pelakon terbabit, kita perlu menjalankan siasatan terperinci mengenainya. Siasatan ini termasuklah untuk mengesahkan bahawa bahan itu dadah atau bukan, dengan menghantar bahan itu ke makmal”

“Hanya selepas mendapat keputusan ujian makmal, barulah kita akan menjurus kepada siasatan lain termasuk bagaimana bahan itu berada bersamanya, termasuk unsur sabotaj,” katanya kepada Harian Metro.

Dadah itu ditemui apabila pelakon jelita berusia 26 tahun itu dibawa ke Balai Polis Taman Tun Dr Ismail (TTDI), selepas terbabit dalam kemalangan jalan raya di Jalan Burhanuddin Helmi, jam 11.45 pagi, 7 April. Bagaimanapun, pelakon berkenaan dibebaskan dengan jaminan polis setelah keterangannya diambil. (rtky/s)


DARD Mampu Jadikan Sabah Gemilang, Maju

Siapa sangka, wujud bintang yang semakin menyinar di Sabah yang dalam masa yang sama turut membawa nama Negeri di Bawah Bayu ini semakin ke hadapan. Bintang yang dimaksudkan di sini ialah Dato’ Abdul Rahman Dahlan atau lebih dikenali sebagai (DARD).

Walaupun baru menjadi wakil rakyat selama satu penggal, DARD sudah membuktikan kalibernya sebagai seorang pemimpin yang efektif malah turut membawa kemajuan di Kota Belud, kawasan Parlimen yang dipegang sebelum beliau berpindah untuk bertanding di Sepanggar.

Malah dedikasi dalam menjalankan tugas yang telah diamanahkan kepadanya juga tidak boleh dipertikaikan lagi. Ini jelas sekali menunjukkan kecemerlangannya dan tidak hairanlah beliau kini sudah pun diberi kepercayaan memegang portfolio penting – Menteri di Jabatan Perdana Menteri yang menjaga EPU.

Mungkin DARD dianggap sebagai orang baru namun dalam masa yang sama sifat ketokohannya juga amat terserlah dan percayalah, jika peluang, bakat, kebolehan dan masa diberi, DARD mampu mengambil alih kepimpinan di masa akan datang.

Maka dengan itu, sokongan rakyat Sabah pastinya ditagih agar lebih banyak lagi kemajuan dan penambah baikan yang
dapat beliau lakukan. Untuk PRU14 kali ini, DARD akan bertanding di kawasan Sepanggar.

Tidak mustahil langsung jika DARD diberi peluang untuk mengemudi kawasan Sepanggar, sudah pasti banyak isu-isu tempatan dapat diselesaikan serta membawa banyak lagi kemajuan dan pembangunan di negeri itu. Namun jika mengundi mengikut emosi, apakah pembaharuan yang dapat dilakukan.

Buat warga Sabah, pilihlah pemimpin secara bijak dan bukan secara emosi. Pilihlah pemimpin berdasarkan pencapaiannya dan bukan sekadar janji manisnya. Berikut merupakan pencapaian DARD yang selalu komited menunaikan apa yang dijanjikannya.

1. Perumahan
– Membina 1,000 unit rumah mampu milik PPR untuk rakyat

3.Kesejahteraan Sosial
– Pembinaan Dataran Kota Belud untuk kegiatan riadah awam

4. Menggiatkan Aktiviti Ekonomi Setempat
– Pembinaan Baazar Rakyat Kota Belud

5. Menggiatkan Industri Pelancongan
– Meluluskan Jeti Pelancongan di Kuala Abai ke Mantanani

6. Penambah Baik Sistem Infrastruktur
– Meluluskan peruntukan RM50 juta untuk menangani masalah banjir
– Melaksanakan system solar di sekolah dan rumah ibadat untuk menjimatkan pengunaan elektrik
– Membina dan membaik pulih jalan pekan dan luar bandar di daerah kota Belud

Jika diberi mandat oleh pengundi, tentu sekali rahmat ini akan dipanjangkan ke Sepanggar. Komuniti Sepanggar juga akan menikmati pelbagai pembangunan dan pembaharuan untuk membantu komunitinya hidup lebih selesa dan harmoni.


“Bila Aku Kantoi, Ramai Artis Penagih Jadi Penasihat”

Siapa tidak ingat bagaimana perubahan Zarina Anjoulie yang kini semakin hari semakin baik dan kuat berhadapan dengan kehidupan sebagai seorang ibu tunggal. Suka berkongsi pandangan dengan pengikutnya di laman sosial, baru-baru ini Zarina turut ‘menjentik’ rakan selebriti yang terpalit dengan kes dadah baru-baru ini.

Terbuka dalam menyuarakan pendapatnya di Instagram, rata-rata peminat dan pengikutnya bersetuju dengan apa yang diperkatakan oleh pelakon wanita ini. Lagi pula, Zarina ini jenisnya main cakap lepas saja.

Malah dia turut memberi bayangan bahawa terdapat individu di sebalik selebriti-selebriti wanita yang sentiasa akan menjadi penyelamat jika terjadi perkara yang melibatkan dan berkaitan dengan polis.

“Kebanyakan selebriti di Malaysia memang semua penagih pun lagi-lagi yang muka innocent. Semua mendadah sama-sama but cover masing-masing tapi kalau kantoi, settle sendiri pastu buat tak kenal pastu tuduh-tuduh orang”

“Tak faham betul, berani buat berani tanggung la, takde siapa nak aniaya kau dengan dadah, bazir duit tokan tu je, dadah dah la mahal. Buat-buat tak reti pulak. Bila aku kantoi, ramai pulak artis penagih jadi pakar penasihat,” luahnya di laman sosial tersebut.

Sebelum ini, Zarina pernah mengaku bersalah terhadap satu kes berkaitan dadah dan dikenakan denda RM5,000.

Namun kini segalanya berubah malah perniagaan yang diusahakan Zarina kini semakin mendapat perhatian dan kadang-kala dia turut berkongsi susah payah berniaga serta rencah dunia perniagaan produk wanita yang penuh dengan persaingan. (rtky/s)


“Biasa Tengok Duit Berjuta, Cik B Belanja RM20 Je”

Walaupun ibunya iaitu Datuk Seri Hasmiza merupakan seorang usahawan berjaya, Cik B sudah pandai mencari wang poketnya sendiri dan tidak mengambil kesempatan di atas kesenangan yang ada.

Baru-baru ini, Dato Vida kongsikan video beserta kepsyen mengenai anak kesayangannya itu. Menurut Dato Vida, walaupun anaknya tahu ibunya memiliki banyak wang, Cik B tidak pernah meminta wang berlebihan daripadanya.

Tambahnya lagi, anaknya itu rajin mencari duit sendiri dengan membuat review produk untuk membeli barang yang diidamkan.

Aloloo CikB da pandai urus duit. Cik B dah guna passport dia.. G tukar duit kat money Changer.. Bole jadi akauntan mama ni CikB ni.. Walau dia biasa tengok duit berjuta kat depan mata,, 20 ringgit je dia mintak Tu pun kalau ada baki dia pulang balik. Time nak barang mahal Mama la kena beli.. Tapi kalau nak Games punya barang.. Dia rela buat Riview kat Ig.. Nak dapatkan Top Up.. Pastu beli Coint Games . . Part last tu……. ?????? Ha ha..cara salam.. Saya pula.. Ayoo.. Ikut Cik B @cikb_havoc66

A post shared by  Dato' Seri Dr. Hajah Vida (@datoserivida) on May 6, 2018 at 9:09am PDT

“Walau dia biasa tengok duit berjuta kat depan mata, 20 ringgit je dia mintak. Tu pun kalau ada baki dia pulang balik. Tapi kalau nak beli barang permainan video, dia akan buat review di Instargam.”

Bukan mudah untuk mendidik anak di zaman sekarang lebih-lebih lagi jika hidup dilimpahi dengan kemewahan. Ternyata hasil didikan Dato Vida pada anaknya berkesan.

Nampaknya Cik B bakal mengikut jejak langkah ibunya yang mula berniaga di usia muda. Cik B juga tidak kekok dan berkeyakinan tinggi untuk beraksi di media sosial sama seperti ibunya.


Mirip Dua Lipa, Imej Baru Ameera Khan Jadi Perhatian

Walaupun terpalit dengan kontroversi panas, Instafamous Little Miss Khan atau nama sebenarnya Ameera Khan ini terus maju kehadapan dan bakal memperkenalkan kosmetik jenamanya sendiri iaitu LMK Cosmetics.

Muda-muda lagi dah ada jenama produk sendiri dan bakal mengikut jejak langkah kakaknya untuk bergelar usahawan berjaya.

Baru-baru ini Ameera memuat naik gambarnya bagi mempromosikan produk kosmetiknya yang bakal dilancarkan 8 Mei ini.

Ternyata foto tersebut menjadi perhatian ramai kerana wajah Ameera dikatakan mirip penyanyi popular Dua Lipa. Sebelum ini Ameera pernah digelar sebagai ‘Kylie Jenner Malaysia’.

Walaupun ramai yang mengecam, sekali pandang wajah mereka memang seiras dan ramai mengakui wajah Ameera saling tidak tumpah seperti Dua Lipa.

Apa-apa pun, memang ramai yang kagum dengan gadis berusia 17 tahun ini. Apa saja kecaman dia tidak mudah melatah dan yang dilakukan oleh Ameera pasti akan menjadi perhatian. Lebih mengejutkan Instragramnya kini hampir mencecah 1 juta pengikut.


"Mereka Tidak Faham Fesyen"

Digelar terdesak ingin menjadi ‘Fashion Trendsetter”, Neelofa tidak kisah cakap-cakap orang mengenai penampilannya baru-baru ini, yang mengenakan baju besar berwarna oren berserta dengan pouch bag besar di pinggang.

“Terus terang saya katakan, saya suka persalinan itu. Pernahkah saya peduli dengan apa orang cakap? Kritikan mereka tidak sedikitpun menjejaskan saya. Ini bukan kali pertama saya dikutuk, malah sudah lali”

“Saya bangga memperagakan persalinan itu dan rasa lucu bila ada yang cakap, saya menjadi mangsa fesyen. Tahun ini, aliran fesyen lebih tertumpu kepada konsep ‘cover up’. Orang tidak faham dan mereka hanya tahu mengecam”

Bagi seorang yang sentiasa mengikuti perkembangan dunia fesyen, Neelofa berkata, fesyen sebegitu kini sedang hangat di negara Eropah. Jelasnya, mungkin kurang pengetahuan dari dunia fesyen menyebabkan orang ramai mengecamnya.

“Sebagai seorang yang sentiasa didedahkan dengan fesyen yang menutup ini, patut berasa bangga. Saya tidak salahkan mereka, cuma mungkin mereka kurang arif kerana fesyen itu sangat subjektif,” jelasnya.

Penampilan Neelofa pada sebuah acara fesyen itu mendapat kritikan hebat, hingga digelarkan tuala mandi, nenek ke sawah dan bermacam lagi. Memang susah nak puaskan hati semua pihak ya. (rtky/w)


Netizen Anggap Uqasha Terima Balasan Dosa Lampau

Sejak mengambil keputusan untuk membuka hijab pada 2016, ada saja gosip panas melibatkan pelakon Uqasha Senrose. Macam-macam kisah kita dengar dari kisah putus tunang, kisah cinta tidak kesampaian dan tahun lalu Uqasha dikatakan menari mabuk di sebuah kelab malam.

Semalam, namanya menggemparkan industri hiburan tanah air apabila dia ditahan oleh pihak polis selepas ditemui dalam keadaan khayal berserta sejumlah dadah sintetik yang dipercayai jenis Erimin 5 sebanyak 53 biji ditemui di dalam tas tangan miliknya.

Menurut laporan polis, dadah yang ditemui dianggarkan bernilai RM660 selain ujian saringan awal air kencing terhadap pelakon itu juga didapati negatif.

Isu tersebut mendapat pelbagai reaksi daripada netizen dan terkejut dengan berita itu.

Walaupun ruangan komen Instagram milik Uqasha telah ditutup, netizen tidak melepaskan peluang untuk memberikan komen mengenai isu tersebut di laman Facebook portal berita terkemuka.

Ada diantara netizen meluahkan rasa kesian kerana Uqasha antara pelakon cantik dan berbakat, namun sering melakukan tindakan yang kurang bijak.

Ada juga yang mengatakan insiden tersebut adalah merupakan balasan Tuhan di atas dosa-dosa lampau, lebih-lebih lagi tindakannya yang membuka hijab.

Difahamkan Uqasha telah selamat dibebaskan dengan jaminan polis semalam apabila keputusan air kencingnya negatif. Uqasha Senrose turut menafikan dirinya khayal ketika ditahan. Malah Uqasha mendakwa dirinya disabotaj oleh pihak tertentu.


"Saya Tidak Khayal, Ada Orang Kenakan Saya"

Selepas kecoh mengenai penahanannya yang didakwa memiliki enam bungkusan aluminium berisi 53 pil Eramin 5 semalam, Uqasha Senrose nafi dirinya khayal ketika ditahan. Malah Uqasha mendakwa dirinya disabotaj oleh pihak tertentu.

“Saya tidak ‘lalok’ langsung. Ujian air kencing sudah dilakukan dan keputusannya negatif. Saya tidak okey. Orang saja nak kenakan saya. Dugaan apa pula kali ini,” katanya sambil enggan mengulas lanjut.

Difahamkan Uqasha telah selamat dibebaskan dengan jaminan polis semalam apabila keputusan air kencingnya negatif. Terdahulu dadah tersebut telah dijumpai dalam beg tangannya selepas pelakon itu terlibat dalam kemalangan.

Kemudian Uqasha dibawa ke Balai Polis Taman Tun Dr Ismail (TTDI). Sebelum ini info mengenai penahanan pelakon itu mula tersebar di media sosial berserta dengan sekeping gambar Uqasha yang kelihatan tidak bermaya. (rtky/w)


Ini Jawapan Lizzy Mengenai Hubungan Dengan Zul Ariffin

Bergandingan dalam sebuah filem, ramai percaya hubungan Elizabeth Tan dan Zul Ariffin bagai ada ‘sesuatu’ kerana kemesraan mereka. Mengukuhkan lagi dakwaan itu apabila Lizzy mengakui Zul seorang lelaki yang menawan.

“Secara peribadi, tidak dinafikan yang Zul memang lelaki yang menyenangkan. Saya memang agak malu-malu berlakon bersama tapi dia banyak membantu untuk penghayatan watak yang diberikan. Satu lagi, personalitinya yang menawan itu membuat rasa kekok dalam diri saya,” jelasnya.

Kalau dilihat pada beberapa video mereka di laman sosial, mereka memang agak serasi dan tidak kekok bersama. Malah dalam satu video, Lizzy juga bagaikan tersipu malu bila bertentangan dangan abang kacak, Zul.

Pun begitu disebalik keintiman mereka, ada pihak yang suka dan ada juga pihak yang menentang. Rata-rata peminat masih tidak boleh move on dengan episod perpisahan Zul dan bekas kekasih, jadi hubungan baru ini seakan terlalu cepat.

Ada juga yang menasihatkan Lizzy supaya tidak terlalu cepat jatuh cinta pada lelaki seperti Zul, yang digelar ‘player’, takut kecewa di kemudian hari. Apapun, mungkin mereka hanya ‘teman tapi mesra’ dan berkawan rapat saja! (rtky/w)


Uqasha Senrose Tutup Komen Di Instagram

Masih panas lagi berita tentang penahanan seorang pelakon wanita terkenal gara-gara terlibat dalam kemalangan dan dalam masa yang sama dia didakwa turut khayal. Dalam masa yang sama, entah dari mana, tersebar gambar Uqasha Senrose di laman sosial berikutan isu tersebut.

Melalui pemerhatian kami, laman Instagram Uqasha turut ditutup pada bahagian komen gara-gara perkara berkenaan. Apa yang pasti, sama ada peminat mahupun media, masing-masing mahu mendengar sendiri perkhabaran tentang perkara tersebut daripada Uqasha sendiri.

Apa pun, mungkin juga Uqasha perlu sedikit masa untuk bertenang sebelum mengemukakan sebarang kenyataan berkaitan perkara yang terpalit pada dirinya itu.

Menurut laporan mStar Online sebelum ini, seorang pelakon wanita telah melanggar seorang individu dan apabila polis yang dihubungi tiba, pelakon wanita berkenaan ditemui dalam keadaan khayal berserta sejumlah dadah sintetik yang dipercayai jenis Erimin 5 sebanyak 53 biji dalam tas tangan miliknya.

Ketua Polis Kuala Lumpur, Datuk Seri Mazlan Lazim berkata, dadah yang ditemui dianggarkan bernilai RM660 selain ujian saringan awal air kencing terhadap aktres itu juga didapati negatif. Tambah Mazlan, kes itu akan dirujuk ke Pejabat Peguam Negara. (rtky/s)